text:
την ολοκλήρωση κάθε επιθεώρησης, ο εξουσιοδοτημένος υπάλληλος των Σεϋχελλών συντάσσει έκθεση επιθεώρησης. Ο πλοίαρχος του σκάφους της Ένωσης έχει το δικαίωμα να διατυπώσει σχόλια στην έκθεση επιθεώρησης. Η έκθεση επιθεώρησης υπογράφεται από τον εξουσιοδοτημένο υπάλληλο ο οποίος συντάσσει την έκθεση και από τον πλοίαρχο του πλοίου της Ένωσης.
 7.
 Η υπογραφή της έκθεσης επιθεώρησης από τον πλοίαρχο δεν θίγει το δικαίωμα υπεράσπισης του ιδιοκτήτη σκάφους της Ένωσης στο πλαίσιο ενδεχόμενης διαδικασίας παράβασης. Ο πλοίαρχος του σκάφους της Ένωσης συνεργάζεται κατά την εξέλιξη της διαδικασίας επιθεώρησης. Αν ο πλοίαρχος του σκάφους της Ένωσης αρνηθεί να υπογράψει το έγγραφο, πρέπει να διευκρινίσει τους λόγους της άρνησης εγγράφως, ενώ ο επιθεωρητής σημειώνει την ένδειξη «άρνηση υπογραφής». Ο εξουσιοδοτημένος υπάλληλος των Σεϋχελλών υποβάλλει αντίγραφο της έκθεσης επιθεώρησης στον πλοίαρχο του σκάφους της Ένωσης πριν από την αναχώρησή του από το σκάφος. Οι αρχές των Σεϋχελλών ενημερώνουν τις αρχές της Ένωσης σχετικά με τους διενεργηθέντες ελέγχους εντός 24 ωρών από την ολοκλήρωσή τους και από τη διαπίστωση τυχόν παράβασης, και αποστέλλουν έκθεση επιθεώρησης το συντομότερο δυνατόν. Εφόσον συντρέχει περίπτωση, αποστέλλεται στην Ένωση αντίγραφο της προκύπτουσας παράβασης, το αργότερο εντός επτά ημερών μετά την επιστροφή του εξουσιοδοτημένου υπαλλήλου στον λιμένα.
 8.
 Οι αρχές των Σεϋχελλών μπορούν να εξουσιοδοτήσουν τις αρχές της Ένωσης να συμμετέχουν στις επιθεωρήσεις ως παρατηρητής.
 9.
 Βάσει εκτίμησης του κινδύνου, τα συμβαλλόμενα μέρη μπορούν να συμφωνήσουν τη διενέργεια κοινών επιθεωρήσεων σε σκάφη της Ένωσης, ιδίως κατά τη διάρκεια δραστηριοτήτων εκφόρτωσης και μεταφόρτωσης, ώστε να διασφαλίζεται η συμμόρφωση προς τη νομοθεσία τόσο της Ένωσης όσο και των Σεϋχελλών. Κατά την άσκηση των καθηκόντων τους, οι επιθεωρητές που έχουν τοποθετηθεί από τα συμβαλλόμενα μέρη τηρούν τις διατάξεις σχετικά με τη διενέργεια επιθεωρήσεων που προβλέπονται, αντίστοιχα, στη νομοθεσία της Ένωσης και των Σεϋχελλών. Τα συμβαλλόμενα μέρη, στο πλαίσιο των αρμοδιοτήτων τους ως κράτη σημαίας και παράκτια κράτη, δύνανται να αποφασίσουν να συνεργαστούν σε δράσεις παρακολούθησης, σύμφωνα με τη συναφή νομοθεσία. Επιπροσθέτως, κατόπιν αιτήματος της Ένωσης, οι αρχές των Σεϋχελλών δύνανται να εξουσιοδοτήσουν επιθεωρητές αλιείας από κράτη μέλη της Ένωσης να διενεργήσουν επιθεωρήσεις σε σκάφη της Ένωσης που φέρουν τη σημαία τους εντός του πεδίου δικαιοδοσίας τους δυνάμει της οικείας εθνικής νομοθεσίας.
 10.
 Σε περίπτωση μη τήρησης των διατάξεων του παρόντος κεφαλαίου, οι αρχές των Σεϋχελλών διατηρούν το δικαίωμα να αναστέλλουν την άδεια αλιείας του εμπλεκόμενου σκάφους της Ένωσης μέχρις ότου εκπληρωθούν οι διατυπώσεις και να επιβάλει την ποινή που προβλέπεται από την κείμενη νομοθεσία των Σεϋχελλών. Το κράτος μέλος σημαίας της Ένωσης και η Ένωση ενημερώνονται σχετικά.
 Συμμετοχική παρακολούθηση για την καταπολέμηση της ΠΛΑ αλιείας
 11.
 Προκειμένου να ενισχυθεί η καταπολέμηση της ΠΛΑ αλιείας, οι πλοίαρχοι των σκαφών της Ένωσης πρέπει να δηλώνουν την παρουσία όλων των σκαφών στην αλιευτική ζώνη των Σεϋχελλών που συμμετέχουν σε ύποπτες δραστηριότητες οι οποίες ενδέχεται να συνιστούν ΠΛΑ αλιεία, παρέχοντας όσο το δυνατόν περισσότερες πληροφορίες σχετικά με όσα έχουν παρατηρηθεί. Οι εκθέσεις διόπτευσης αποστέλλονται αμελλητί στις αρχές των Σεϋχελλών και στην αρμόδια αρχή του κράτους μέλους σημαίας της Ένωσης του σκάφους που έκανε την παρατήρηση, το οποίο τις διαβιβάζει αμέσως


text:
στην Ένωση ή στον φορέα που αυτή έχει ορίσει.
 12.
 Οι Σεϋχέλλες διαβιβάζουν το συντομότερο δυνατόν στην Ένωση κάθε έκθεση διόπτευσης που έχουν στη διάθεσή τους σχετικά με αλιευτικά σκάφη της Ένωσης που ασκούν δραστηριότητες οι οποίες ενδεχομένως συνιστούν ΠΛΑ αλιεία στην αλιευτική ζώνη των Σεϋχελλών.
 ΤΜΗΜΑ 7
 ΣΥΣΤΗΜΑ ΠΑΡΑΚΟΛΟΥΘΗΣΗΣ ΣΚΑΦΩΝ (VMS)
 1.
 Τα σκάφη της Ένωσης που διαθέτουν άδεια δυνάμει του παρόντος πρωτοκόλλου είναι εξοπλισμένα με δορυφορικό σύστημα παρακολούθησης σκαφών ή διάταξη παρακολούθησης σκαφών, σύμφωνα με τη νομοθεσία των Σεϋχελλών.
 2.
 Απαγορεύεται η μετακίνηση, αποσύνδεση, καταστροφή, βλάβη, επέμβαση ή διακοπή λειτουργίας της συσκευής συνεχούς εντοπισμού με τη χρήση δορυφορικών επικοινωνιών ή της συσκευής παρακολούθησης επί σκαφών της Ένωσης για λόγους μετάδοσης δεδομένων ή για τη σκόπιμη μετατροπή, εκτροπή ή αλλοίωση των δεδομένων που μεταδίδονται ή καταγράφονται από τέτοιο σύστημα.
 3.
 Τα σκάφη της Ένωσης κοινοποιούν το στίγμα τους αυτόματα και συνεχώς, τουλάχιστον ανά μία ώρα στο ΚΠΑ του οικείου κράτους σημαίας. Η συχνότητα αυτή μπορεί να αυξηθεί σε διαστήματα 30 λεπτών κατόπιν αιτήματος των αρχών των Σεϋχελλών, στο πλαίσιο μέτρων έρευνας των δραστηριοτήτων ενός σκάφους.
 4.
 Το κέντρο παρακολούθησης αλιείας του κράτους μέλους σημαίας διασφαλίζει ότι τα στίγματα VMS καθίστανται αυτόματα διαθέσιμα στο ΚΠΑ των Σεϋχελλών σε σχεδόν πραγματικό χρόνο καθ’ όλο το διάστημα κατά το οποίο το σκάφος της Ένωσης βρίσκεται στα ύδατα των Σεϋχελλών.
 Κάθε μήνυμα στίγματος περιλαμβάνει:
 α)
 τα στοιχεία αναγνώρισης του σκάφους·
 β)
 το πλέον πρόσφατο γεωγραφικό στίγμα του σκάφους (γεωγραφικό μήκος και πλάτος), με σφάλμα στίγματος κατώτερο των 100 μέτρων και ποσοστό ασφάλειας 99 %·
 γ)
 την ημερομηνία και την ώρα καταγραφής του στίγματος·
 δ)
 την ταχύτητα και την πορεία του σκάφους.
 5.
 Οι προδιαγραφές αναφορικά με την κοινοποίηση των στιγμάτων των σκαφών της Ένωσης μέσω του VMS, καθώς και οι διαδικασίες που ακολουθούνται σε περίπτωση δυσλειτουργίας, ορίζονται στο προσάρτημα 5.
 ΚΕΦΆΛΑΙΟ IV
 ΝΑΥΤΟΛΌΓΗΣΗ
 1.
 Σε κάθε γρι-γρι της Ένωσης, κατά τη διάρκεια της εξόρμησης στην αλιευτική ζώνη των Σεϋχελλών, επιβιβάζονται τουλάχιστον δύο ειδικευμένοι ναυτικοί από τις Σεϋχέλλες που ορίζονται από τον πράκτορα του σκάφους, με τη σύμφωνη γνώμη του πλοιοκτήτη, από κατάλογο ονομάτων που τηρείται και υποβάλλεται από τις αρμόδιες αρχές των Σεϋχελλών και καταρτίζεται βάσει των κατευθυντήριων γραμμών για τη ναυτολόγηση ναυτικών των Σεϋχελλών σε σκάφη της Ένωσης, οι οποίες παρέχονται στο προσάρτημα 6.
 2.
 Οι αρμόδιες αρχές των Σεϋχελλών παρέχουν στους πλοιοκτήτες ή στους πράκτορές τους, σε μηνιαία βάση, τον κατάλογο ειδικευμένων ναυτικών που ορίζουν οι αρμόδιες αρχές των Σεϋχελλών. Σε περίπτωση που ο πλοιοκτήτης, μέσω των αρμόδιων αρχών των Σεϋχελλών, δεν βρει κατάλληλο ειδικευμένο ναυτικό στον κατάλογο, σύμφωνα με τις κατευθυντήριες γραμμές που θεσπίζονται, ο πλοιοκτήτης απαλλάσσεται από την υποχρέωση και τις συναφείς υποχρεώσεις που προβλέπονται στο παρόν κεφάλαιο, συμπεριλαμβανομένης της καταβολής κατ’ αποκοπή αποζημίωσης που προβλέπεται στο σημείο 10.
 3.
 Εφόσον είναι εφικτό, οι πλοιοκτήτες ναυτολογούν ασκούμενους προς εκπλήρωση της προαναφερθείσας υποχρέωσης ναυτολόγησης ναυτικών των Σεϋχελλών. Οι ειδικευμένοι ασκούμενοι θα μπορούσαν να επιλεγούν από τον πράκτορα του πλοίου της Ένωσης, σε συμφωνία με τον πλοιοκτήτη, από τον κατάλογο ονομάτων που υποβάλλουν οι αρμόδιες αρχές των Σεϋχελλών.
 4.
 Ο πλοιοκτήτης

type: contracts

jurisdiction: EU


text:
ή ο πράκτοράς του κοινοποιεί στις αρμόδιες αρχές των Σεϋχελλών τα ονόματα και λοιπά στοιχεία των ναυτικών των Σεϋχελλών που ναυτολογήθηκαν στο συγκεκριμένο σκάφος της Ένωσης, αναφέροντας τα στοιχεία εγγραφής τους στο ναυτολόγιο για κάθε εξόρμηση.
 5.
 Η διακήρυξη της Διεθνούς Οργάνωσης Εργασίας (ΔΟΕ) περί θεμελιωδών αρχών και δικαιωμάτων εργασίας καθώς και άλλες συναφείς συμβάσεις της ΔΟΕ εφαρμόζονται αυτοδικαίως στους ναυτικούς των Σεϋχελλών που ναυτολογούνται στα σκάφη της Ένωσης. Πρόκειται ιδίως για την ελευθερία του συνεταιρίζεσθαι και την ουσιαστική αναγνώριση του δικαιώματος συλλογικών διαπραγματεύσεων, καθώς και την κατάργηση των διακρίσεων σε θέματα απασχόλησης και άσκησης επαγγέλματος και στις συνθήκες διαβίωσης και εργασίας στα αλιευτικά σκάφη.
 6.
 Όταν ναυτολογούνται ναυτικοί των Σεϋχελλών, οι συμβάσεις απασχόλησής τους, αντίγραφο των οποίων παραδίδεται στους υπογράφοντες, συνάπτονται μεταξύ των πρακτόρων των πλοιοκτητών και των ναυτικών ή των συνδικάτων τους ή των εκπροσώπων αυτών σε συνεργασία με τις αρμόδιες αρχές των Σεϋχελλών. Οι εν λόγω συμβάσεις εγγυώνται στους ναυτικούς των Σεϋχελλών τις παροχές του καθεστώτος κοινωνικής ασφάλισης στο οποίο υπάγονται, μεταξύ άλλων, ασφάλιση ασθενείας και ατυχήματος, συνταξιοδοτικές παροχές, επίδομα αδείας και αποζημίωση λόγω λήξης σύμβασης, καθώς και βασικό ημερομίσθιο που καταβάλλεται βάσει των διατάξεων του παρόντος κεφαλαίου. Αντίγραφο της σύμβασης παραδίδεται στους υπογράφοντες και στις αρμόδιες αρχές των Σεϋχελλών.
 7.
 Όταν ναυτολογούνται ναυτικοί των Σεϋχελλών, οι μισθοί τους καταβάλλονται από τους πλοιοκτήτες. Οι όροι του βασικού ημερομισθίου, δηλαδή το ελάχιστο ημερομίσθιο πριν από την προσθήκη επιδομάτων, που καταβάλλεται στους ναυτικούς των Σεϋχελλών καθορίζεται είτε βάσει των διατάξεων της νομοθεσίας των Σεϋχελλών είτε του ελάχιστου προτύπου της ΔΟΕ, όποιο είναι υψηλότερο. Τα υπόλοιπα επιδόματα δεν επιτρέπεται να είναι χαμηλότερα από εκείνα που ισχύουν για ναυτικούς από άλλες χώρες της Αφρικής, της Καραϊβικής και του Ειρηνικού (ΑΚΕ) που ασκούν παρόμοια καθήκοντα.
 8.
 Για τον έλεγχο της τήρησης και την εφαρμογή του εργατικού δικαίου των Σεϋχελλών, ο αντιπρόσωπος του πλοιοκτήτη θεωρείται τοπικός αντιπρόσωπος του πλοιοκτήτη. Η σύμβαση που συνάπτεται μεταξύ του πράκτορα και του ναυτικού των Σεϋχελλών περιλαμβάνει επίσης τους όρους επαναπατρισμού και τις συνταξιοδοτικές και όλες τις λοιπές παροχές που έχουν εφαρμογή στην περίπτωσή του.
 9.
 Κάθε ναυτικός των Σεϋχελλών που απασχολείται σε σκάφη της Ένωσης οφείλει να παρουσιάζεται στον πλοίαρχο του οριζόμενου σκάφους την παραμονή της ημέρας που προτάθηκε για την επιβίβασή του. Εάν ο ναυτικός των Σεϋχελλών δεν παρουσιαστεί την ημέρα και ώρα που προβλέπονται για την επιβίβασή του, ο πλοιοκτήτης απαλλάσσεται αυτόματα από την υποχρέωσή του να ναυτολογήσει τον εν λόγω ναυτικό.
 10.
 Όταν ο αριθμός των εγκεκριμένων ναυτικών των Σεϋχελλών που ναυτολογήθηκαν σε σκάφη της Ένωσης δεν φτάνει τον ελάχιστο αριθμό που προβλέπεται στο σημείο 1, για λόγους άλλους από τους αναφερόμενους στο σημείο 9, τότε ο πλοιοκτήτης υποχρεούται να καταβάλει κατ’ αποκοπή αποζημίωση ύψους 35 EUR για κάθε μη ναυτολογημένο ναυτικό ανά ημέρα αλιευτικών δραστηριοτήτων στην αλιευτική ζώνη των Σεϋχελλών. Το κατ’ αποκοπή ποσό καταβάλλεται στις αρχές των Σεϋχελλών το αργότερο εντός 90 ημερών από τη λήξη της περιόδου ισχύος της άδειας αλιείας.
 ΚΕΦΆΛΑΙΟ V
 ΠΑΡΑΤΗΡΗΤΈς
 Παρατήρηση αλιευτικών δραστηριοτήτων
 1.
 Τα συμβαλλόμενα μέρη αναγνωρίζουν τη σημασία τήρησης των υποχρεώσεων που απορρέουν από τα


text:
συναφή ψηφίσματα της IOTC όσον αφορά το πρόγραμμα επιστημονικών παρατηρητών και τους συναφείς νόμους και κανονισμούς των Σεϋχελλών, περιλαμβανομένων των ηλεκτρονικών καθεστώτων παρατήρησης. Ωστόσο, στις λεπτομέρειες για την εφαρμογή των ηλεκτρονικών καθεστώτων παρατήρησης λαμβάνονται υπόψη οι πρακτικές συνέπειες για τους στόλους και ο χρόνος που απαιτείται για τη μετάβαση προς τα καθεστώτα αυτά.
 Ορισμός σκαφών και διορισμός παρατηρητών
 2.
 Κατόπιν αιτήματος των αρχών των Σεϋχελλών, σε σκάφη γρι-γρι της Ένωσης που διαθέτουν άδεια αλιείας στην αλιευτική ζώνη των Σεϋχελλών σύμφωνα με την παρούσα συμφωνία, επιβιβάζεται ένας παρατηρητής στο πλαίσιο εθνικού ή περιφερειακού προγράμματος παρατήρησης υπό τους όρους που παρατίθενται στο παρόν κεφάλαιο. Η επιβίβαση επιπρόσθετων παρατηρητών επίσης υπόκειται σε συμφωνία κατά περίπτωση.
 3.
 Οι αρχές των Σεϋχελλών καταρτίζουν κατάλογο των σκαφών γρι-γρι της Ένωσης που ορίζονται για την επιβίβαση παρατηρητή καθώς και κατάλογο των παρατηρητών που ορίζονται προς επιβίβαση, ενώ επίσης λαμβάνουν υπόψη τα χαρακτηριστικά των σκαφών και πιθανούς χωρικούς περιορισμούς για λόγους ασφαλείας. Ο κατάλογος επικαιροποιείται και διαβιβάζεται στις αρχές της Ένωσης μόλις καταρτιστεί και κάθε φορά που επικαιροποιείται.
 4.
 Οι αρχές των Σεϋχελλών κοινοποιούν το όνομα που διορισμένου παρατηρητή στον πράκτορα του οικείου σκάφους της Ένωσης, το αργότερο 15 ημέρες πριν από την προγραμματισμένη ημερομηνία επιβίβασης.
 Όροι επιβίβασης
 5.
 Ο χρόνος παρουσίας του παρατηρητή επί του σκάφους καθορίζεται από τις αρχές των Σεϋχελλών, χωρίς ωστόσο να υπερβαίνει, γενικώς, το διάστημα που είναι αναγκαίο για την εκτέλεση των καθηκόντων του. Στο πλαίσιο ενός περιφερειακού προγράμματος παρατηρητών, ο παρατηρητής μπορεί να παραμείνει επί του σκάφους για παρατεταμένη χρονική περίοδο που συμφωνείται αμοιβαία. Οι αρχές των Σεϋχελλών ενημερώνουν σχετικά τον πράκτορα του σκάφους της Ένωσης κατά την κοινοποίηση του ονόματος του διορισμένου παρατηρητή.
 6.
 Οι προϋποθέσεις της επιβίβασης του παρατηρητή συμφωνούνται μεταξύ του πλοιοκτήτη και των αρχών των Σεϋχελλών μετά την κοινοποίηση των διορισμένων παρατηρητών.
 7.
 Σε περίπτωση που ο παρατηρητής επιβιβάζεται στις Σεϋχέλλες, εντός δύο εβδομάδων και με προειδοποίηση 10 ημερών, οι αντίστοιχοι πλοιοκτήτες γνωστοποιούν τον λιμένα ή την τοποθεσία και τις ημερομηνίες επιβίβασης του παρατηρητή.
 8.
 Σε περίπτωση που παρατηρητής επιβιβάζεται σε λιμάνι της αλλοδαπής, τα έξοδα ταξιδιού του βαρύνουν τον πλοιοκτήτη. Εάν το σκάφος στο οποίο επιβαίνει παρατηρητής από τις Σεϋχέλλες εγκαταλείψει τα ύδατα των Σεϋχελλών, λαμβάνονται όλα τα μέτρα για τον ασφαλή επαναπατρισμό του παρατηρητή στις Σεϋχέλλες, το συντομότερο δυνατό, με έξοδα του πλοιοκτήτη.
 9.
 Εάν ο παρατηρητής απουσιάζει από τον συμφωνημένο τόπο και τη συμφωνημένη ώρα και δεν εμφανιστεί τις έξι επόμενες ώρες, ο πλοιοκτήτης απαλλάσσεται αυτομάτως από την υποχρέωσή του να επιβιβάσει τον εν λόγω παρατηρητή.
 10.
 Ο πλοιοκτήτης αναλαμβάνει τις δαπάνες σίτισης και ενδιαίτησης του παρατηρητή υπό τις συνθήκες που δικαιούνται οι αξιωματικοί του σκάφους.
 11.
 Ο παρατηρητής επί του σκάφους αντιμετωπίζεται ως αξιωματικός.
 12.
 Ο μισθός και οι σχετικοί φόροι του παρατηρητή βαρύνουν τις αρμόδιες αρχές των Σεϋχελλών.
 Καθήκοντα του παρατηρητή
 13.
 Οι παρατηρητές παρατηρούν και καταγράφουν τις αλιευτικές δραστηριότητες του σκάφους για επιστημονικούς σκοπούς, συγκεκριμένα:
 —
 τα είδη, την ποσότητα, το μέγεθος και την κατάσταση των ιχθύων που αλιεύθηκαν,
 —
 τη μέθοδο αλίευσης, τις περιοχές στις οποίες αλιεύθηκαν οι ιχθύες και το


text:
βάθος στο οποίο αλιεύθηκαν,
 —
 το στίγμα των σκαφών της Ένωσης που ακούν αλιευτικές δραστηριότητες και τα χρησιμοποιούμενα αλιευτικά εργαλεία,
 —
 τα στοιχεία αλιευμάτων που αλιεύονται στην αλιευτική ζώνη των Σεϋχελλών και καταχωρίζονται στο ημερολόγιο πλοίου, συμπεριλαμβανομένων του ποσοστού των παρεμπιπτόντων αλιευμάτων και της εκτίμησης των απορρίψεων,
 —
 κατά περίπτωση, τη μεταποίηση, τη μεταφόρτωση, την αποθήκευση ή τη διάθεση κάθε ιχθύος.
 14.
 Οι παρατηρητές διατηρούν τακτικό δίαυλο επικοινωνίας με τις αρχές των Σεϋχελλών, αξιοποιώντας όλα τα μέσα επικοινωνίας που είναι διαθέσιμα επί του σκάφους της Ένωσης.
 15.
 Επιπροσθέτως, οι παρατηρητές μπορούν να εκτελούν και άλλα καθήκοντα, όπως:
 —
 να προβαίνουν σε δειγματοληψίες βιολογικού υλικού στο πλαίσιο επιστημονικού προγράμματος,
 —
 να παρακολουθούν την επίπτωση των αλιευτικών δραστηριοτήτων στους πόρους και στο περιβάλλον.
 16.
 Ο πλοίαρχος του σκάφους των Σεϋχελλών λαμβάνει όλα τα δέοντα μέτρα για να διασφαλίσει τη σωματική και ηθική ακεραιότητα του παρατηρητή κατά την παραμονή του στο σκάφος.
 17.
 Στους παρατηρητές παρέχονται όλες οι διευκολύνσεις που είναι απαραίτητες για την εκτέλεση των καθηκόντων τους. Ο πλοίαρχος του ενωσιακού σκάφους τούς παρέχει πρόσβαση στα μέσα επικοινωνίας που είναι αναγκαία για την άσκηση των καθηκόντων τους, στα έγγραφα που αφορούν τις αλιευτικές δραστηριότητες του σκάφους, ειδικότερα στο ημερολόγιο πλοίου και στο βιβλίο ναυσιπλοΐας, καθώς και στους αναγκαίους χώρους του σκάφους, προκειμένου να διευκολύνει την εκπλήρωση των καθηκόντων τους.
 Καθήκοντα του παρατηρητή
 18.
 Κατά τη διάρκεια της παραμονής του επί του σκάφους οι παρατηρητές:
 —
 λαμβάνουν όλα τα κατάλληλα μέτρα ώστε οι συνθήκες επιβίβασής τους, καθώς και η παρουσία τους επί του σκάφους της Ένωσης να μην διακόπτουν ούτε να παρεμποδίζουν τις αλιευτικές δραστηριότητες,
 —
 αντιμετωπίζουν με προσοχή τα υλικά και τον εξοπλισμό του σκάφους,
 —
 διασφαλίζουν την εμπιστευτικότητα όλων των δεδομένων και εγγράφων που αφορούν το σκάφος της Ένωσης και τις δραστηριότητές του, καθώς και των πληροφοριών που συλλέγονται.
 19.
 Με την ολοκλήρωση της επιβίβασης και πριν από την αναχώρησή του από το σκάφος της Ένωσης, ο παρατηρητής συντάσσει έκθεση δραστηριοτήτων, η οποία διαβιβάζεται στις αρμόδιες αρχές των Σεϋχελλών και αντίγραφό της τις αρχές της Ένωσης εντός 15 ημερών. Η έκθεση υπογράφεται από τον παρατηρητή. Αντίγραφο της έκθεσης επιδίδεται στον πλοίαρχο του ενωσιακού σκάφους τη στιγμή που ο παρατηρητής αποβιβάζεται του εν λόγω σκάφους.
 ΚΕΦΑΛΑΙΟ VI
 ΕΠΙΒΟΛΗ ΤΩΝ ΚΑΝΟΝΙΣΜΩΝ
 Κυρώσεις
 1.
 Η μη τήρηση των διατάξεων του παρόντος πρωτοκόλλου ή των εφαρμοστέων νόμων και κανονισμών των Σεϋχελλών αναφορικά με τη διατήρηση και τη διαχείριση των θαλάσσιων έμβιων πόρων στα ύδατα των Σεϋχελλών, συνιστά αδίκημα και υπόκειται σε κύρωση σύμφωνα με τη νομοθεσία των Σεϋχελλών.
 2.
 Το κράτος μέλος σημαίας της Ένωσης και η Ένωση ενημερώνονται αμέσως και πλήρως για κάθε κύρωση καθώς και για όλα τα συναφή πραγματικά περιστατικά.
 3.
 Όταν η κύρωση έχει τη μορφή αναστολής ή ανάκλησης άδειας αλιείας, η Ένωση μπορεί να ζητήσει, κατά το υπόλοιπο διάστημα ισχύος μιας άδειας που έχει ανασταλεί ή ανακληθεί, την έκδοση άλλης άδειας αλιείας για σκάφος άλλου πλοιοκτήτη.
 Σύλληψη και κράτηση αλιευτικών σκαφών της Ένωσης
 4.
 Οι αρχές των Σεϋχελλών ενημερώνουν πάραυτα την αντιπροσωπεία της ΕΕ και το κράτος μέλος σημαίας της


text:
Ένωσης, σχετικά με τη σύλληψη ή την κράτηση κάθε ενωσιακού σκάφους που δρατηριοποιείται στο πλαίσιο της συμφωνίας, και διαβιβάζουν αντίγραφο της έκθεσης επιθεώρησης, στο οποίο αναφέρονται αναλυτικά οι περιστάσεις και οι λόγοι της σύλληψης ή κράτησης εντός 48 ωρών.
 Διαδικασία ανταλλαγής πληροφοριών σε περίπτωση σύλληψης ή κράτησης
 5.
 Τηρουμένων των προθεσμιών και των δικαστικών διαδικασιών που προβλέπονται από τη νομοθεσία των Σεϋχελλών σχετικά με τη σύλληψη ή την κράτηση, πραγματοποιείται, μόλις ληφθούν οι πληροφορίες που αναφέρονται στο σημείο 4, συνάντηση διαβούλευσης μεταξύ των αρχών της Ένωσης και των αρμόδιων αρχών των Σεϋχελλών, με ενδεχόμενη συμμετοχή εκπροσώπου του ενδιαφερόμενου κράτους μέλους της Ένωσης.
 6.
 Κατά τη συνάντηση , τα συμβαλλόμενα μέρη ανταλλάσσουν κάθε έγγραφο ή κάθε χρήσιμη πληροφορία που ενδέχεται να βοηθήσει στην αποσαφήνιση των περιστάσεων υπό τις οποίες συνέβησαν τα γεγονότα. Ο πλοιοκτήτης ή ο πράκτοράς του ενημερώνεται για το αποτέλεσμα της συνάντησης, καθώς και για όλα τα μέτρα που συνεπάγεται η σύλληψη ή η κράτηση.
 Διευθέτηση του θέματος της σύλληψης ή κράτησης
 7.
 Επιδιώκεται φιλικός διακανονισμός της εικαζόμενης παράβασης. Η εν λόγω διαδικασία ολοκληρώνεται το αργότερο τρεις εργάσιμες ημέρες μετά τη σύλληψη ή την κράτηση, σύμφωνα με τη νομοθεσία των Σεϋχελλών.
 8.
 Σε περίπτωση συμβιβασμού, το ύψος του επιβαλλόμενου προστίμου προσδιορίζεται σύμφωνα με τη νομοθεσία των Σεϋχελλών. Εάν δεν είναι δυνατός ο φιλικός διακανονισμός, κινείται η δικαστική διαδικασία.
 9.
 Το σκάφος της Ένωσης αποδεσμεύεται και ο πλοίαρχός του ελευθερώνεται αμέσως μετά την εκπλήρωση των υποχρεώσεων που απορρέουν από τη διαδικασία του φιλικού διακανονισμού και την ολοκλήρωση των δικαστικών διαδικασιών.
 10.
 Η Ένωση, μέσω της Αντιπροσωπείας της ΕΕ, τηρείται ενήμερη σχετικά με την εξέλιξη των διαδικασιών που κινήθηκαν και τις κυρώσεις που επιβλήθηκαν.
 (1) Κανονισμός (ΕΕ) 2017/2403 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2017, σχετικά με τη βιώσιμη διαχείριση των εξωτερικών αλιευτικών στόλων και την κατάργηση του κανονισμού (ΕΚ) αριθ. 1006/2008 του Συμβουλίου (ΕΕ ΕΕ L 347 της 28.12.2017, σ. 81).
 Προσαρτήματα
 Προσάρτημα 1
 Έντυπο αίτησης για τη χορήγηση άδειας των Σεϋχελλών για αλιευτικά σκάφη και σκάφη ανεφοδιασμού της Ένωσης
 Προσάρτημα 2
 Τεχνικό δελτίο για σκάφη της Ένωσης που διεξάγουν αλιευτικές δραστηριότητες στις Σεϋχέλλες
 Προσάρτημα 3
 Μορφή διαβίβασης αναφορών
 Προσάρτημα 4
 Υλοποίηση του ηλεκτρονικού συστήματος καταγραφής και αναφοράς αλιευτικών δραστηριοτήτων (ERS)
 Προσάρτημα 5
 Σύστημα Παρακολούθησης Σκαφών (VMS)
 Προσάρτημα 6
 Κατευθυντήριες γραμμές για τη ναυτολόγηση ναυτικών των Σεϋχελλών σε σκάφη γρι-γρι
 ΠΡΟΣΆΡΤΗΜΑ 1
 ΕΝΤΥΠΟ ΑΙΤΗΣΗΣ ΤΩΝ ΣΕΫΧΕΛΛΩΝ ΓΙΑ ΤΗ ΧΟΡΗΓΗΣΗ ΑΔΕΙΑΣ ΣΕ ΑΛΙΕΥΤΙΚΑ ΣΚΑΦΗ ΚΑΙ ΣΚΑΦΗ ΑΝΕΦΟΔΙΑΣΜΟΥ ΤΗΣ ΕΝΩΣΗΣ
 Ι. ΑΙΤΩΝ
 1.
 Όνομα πλοιοκτήτη: ...
 2.
 Επωνυμία της οργάνωσης παραγωγών (ΟΠ) ή του αντιπροσώπου του πλοιοκτήτη: ...
 3.
 Διεύθυνση της ΟΠ ή του αντιπροσώπου του πλοιοκτήτη: ...
 4.
 Τηλέφωνο: ... Τηλεομοιοτυπία: ... Διεύθυνση ηλεκτρονικού ταχυδρομείου: ...
 5.
 Όνομα του πλοιάρχου: ... Υπηκοότητα: ...
 Διεύθυνση ηλεκτρονικού ταχυδρομείου: ...
 6.
 Πλοιοκτήτης ή ναυλωτής, αν είναι άλλος από τον ανωτέρω αναφερόμενο: ...
 ΙΙ. ΣΤΟΙΧΕΙΑ ΑΝΑΓΝΩΡΙΣΗΣ ΤΟΥ ΣΚΑΦΟΥΣ
 1.
 Όνομα του σκάφους: ...
 2.
 Κράτος σημαίας: ... Λιμένας νηολόγησης: ...
 3.
 Εξωτερικά στοιχεία αναγνώρισης: ... Κωδικός αναγνώρισης θαλάσσιας κινητής υπηρεσίας (MMSI): ...
 Αριθμός IMO: ... Αριθμός ΠΟΔΑ: ...
 4.
 Ημερομηνία απόκτησης της


text:
σημερινής σημαίας: (ΗΗ/ΜΜ/ΕΕΕΕ): ......./......./.........
 Προηγούμενη σημαία (κατά περίπτωση): ...
 5.
 Τόπος ναυπήγησης: ...
 Ημερομηνία (ΗΗ/ΜΜ/ΕΕΕΕ): ......./......./......... Διεθνές διακριτικό κλήσεως ασυρμάτου (IRCS): ...
 6.
 Συχνότητα κλήσεως ασυρμάτου: HF: ... VHF: ...
 Αριθμός τηλεφώνου δορυφόρου: ...
 III. ΤΕΧΝΙΚΑ ΧΑΡΑΚΤΗΡΙΣΤΙΚΑ ΤΟΥ ΣΚΑΦΟΥΣ
 1
 Ολικό μήκος σκάφους (μέτρα): ... Ολικό πλάτος (μέτρα): ...
 Ολική χωρητικότητα: ... Καθαρή χωρητικότητα: ...
 2.
 Υλικό κύτους του σκάφους: Ατσάλι ☐ Ξύλο ☐Πολυεστέρας ☐ Άλλο ☐
 ...
 3.
 Τύπος μηχανής: ... Ισχύς της κύριας μηχανής (σε kW): ...
 Κατασκευαστής της μηχανής: ...
 4.
 Συνολικός αριθμός μελών πληρώματος: ... Αριθμός ναυτικών που ναυτολογήθηκαν βάσει ΣΑΣ: ...
 5.
 Μέθοδος συντήρησης αλιευμάτων: Νωπά ☐ Ψύξη ☐ Μεικτή συντήρηση ☐ Κατάψυξη ☐
 6.
 Ημερήσια ικανότητα μεταποίησης ανά 24ωρο (σε τόνους): ... Αριθμός αμπαριών αλιευμάτων ... Συνολική χωρητικότητα αμπαριών αλιευμάτων (m3): ...
 7.
 Τύπος σκάφους: ☐ γρι-γρι ☐ Παραγαδιάρικο ☐ Σκάφος υποστήριξης (*)
 8.
 VMS. Στοιχεία μεταδότη αυτόματου εντοπισμού:Κατασκευαστής: ...
 Μοντέλο: ... Σειριακός αριθμός ...
 Έκδοση λογισμικού: ... Φορέας εκμετάλλευσης δορυφόρου (MCSP ...
 IV ΑΛΙΕΥΤΙΚΗ ΔΡΑΣΤΗΡΙΟΤΗΤΑ
 1.
 Επιτρεπόμενο αλιευτικό εργαλείο: ...
 2.
 Επιτρεπόμενες αλιευτικές ζώνες: ...
 Στοχευόμενα είδη: ...
 3.
 Αιτούμενη περίοδος άδειας: από (ΗΗ/ΜΜ/ΕΕΕΕ): ........... / .......... / ..........
 έως: ........... / .......... / ..........
 4.
 Καθορισμένος λιμένας εκφόρτωσης /μεταφόρτωσης: ...
 Ο υπογράφων, βεβαιώνω ότι τα στοιχεία που περιέχονται στην παρούσα αίτηση είναι αληθή και ακριβή και παρέχονται καλόπιστα.
 Ημερομηνία: ..., ... ... 20... ...
 Υπογραφή του αιτούντος: ...
 (*)
 Πρέπει να επισυνάπτεται στο παρόν έντυπο ο κατάλογος των σκαφών που εφοδιάζονται από αυτό το σκάφος ανεφοδιασμού. Ο κατάλογος πρέπει να περιλαμβάνει το όνομα και τον αριθμό IOTC.
 ΠΡΟΣΆΡΤΗΜΑ 2
 ΤΕΧΝΙΚΟ ΔΕΛΤΙΟ ΓΙΑ ΣΚΑΦΗ ΤΗΣ ΕΝΩΣΗΣ ΠΟΥ ΔΙΕΞΑΓΟΥΝ ΑΛΙΕΥΤΙΚΕΣ ΔΡΑΣΤΗΡΙΟΤΗΤΕΣ ΣΤΙΣ ΣΕΫΧΕΛΛΕΣ
 Αλιευτική ζώνη:
 Πέραν των 12 ναυτικών μιλίων από τη γραμμή βάσης, εκτός των ζωνών στις οποίες απαγορεύεται η αλιεία.
 Επιτρεπόμενες κατηγορίες:
 Θυνναλιευτικά γρι-γρι
 Παραγαδιάρικα επιφανείας
 Σκάφη υποστήριξης
 Τέλη και βάρος:
 Τιμή ανά τόνο
 1.
 80 EUR ανά τόνο το πρώτο και το δεύτερο έτος εφαρμογής του παρόντος πρωτοκόλλου·
 2.
 85 EUR ανά τόνο από το τρίτο έως το έκτο έτος εφαρμογής του παρόντος πρωτοκόλλου.
 Ετήσια τέλη που προκαταβάλλονται (συμπεριλαμβανομένων όλων των εθνικών και τοπικών φόρων, εκτός από τα λιμενικά τέλη και τις δαπάνες παροχής υπηρεσιών) και καλυπτόμενο βάρος
 3.
 θυνναλιευτικά γρι-γρι: 56 000 EUR ετησίως το πρώτο και το δεύτερο έτος εφαρμογής του παρόντος πρωτοκόλλου, ποσό που αντιστοιχεί σε 700 τόνους·
 4.
 θυνναλιευτικά γρι-γρι: 59 500 EUR ετησίως από το τρίτο έως το έκτο έτος εφαρμογής του παρόντος πρωτοκόλλου, ποσό που αντιστοιχεί σε 700 τόνους·
 5.
 παραγαδιάρικα σκάφη επιφανείας: 7 200 EUR ετησίως το πρώτο και το δεύτερο έτος εφαρμογής του παρόντος πρωτοκόλλου, ποσό που αντιστοιχεί σε 90 τόνους·
 6.
 παραγαδιάρικα σκάφη επιφανείας: 7 650 EUR ετησίως από το τρίτο έως το έκτο έτος εφαρμογής του παρόντος πρωτοκόλλου, ποσό που αντιστοιχεί σε 90 τόνους.
 Τέλη ανά επιπλέον τόνο αλιευμάτων
 Θυνναλιευτικά γρι-γρι και παραγαδιάρικα επιφανείας:
 7.
 80 EUR ανά τόνο το πρώτο και το δεύτερο έτος εφαρμογής του π παρόντος ρωτοκόλλου·
 8.
 85 EUR ανά τόνο από το τρίτο έως το έκτο έτος εφαρμογής του παρόντος πρωτοκόλλου.
 Αριθμός σκαφών με άδεια αλιείας


text:
—
 40 θυνναλιευτικά γρι-γρι
 —
 8 παραγαδιάρικα επιφανείας
 Τέλος άδειας σκαφών υποστήριξης
 5 000 ευρώ ανά σκάφος ετησίως.
 Εισφορά για την περιβαλλοντική διαχείριση και την παρατήρηση του θαλάσσιου οικοσυστήματος
 2,25 EUR ανά GT (μόνο για σκάφη γρι-γρι) ετησίως.
 ΠΡΟΣΆΡΤΗΜΑ 3
 ΜΟΡΦΗ ΔΙΑΒΙΒΑΣΗΣ ΑΝΑΦΟΡΩΝ
 Αναφορά εισόδου (COE) (1)
 Περιεχόμενο
 Διαβίβαση
 Προορισμός
 SFA
 Κωδικός ενέργειας
 COE
 Όνομα σκάφους
 Διεθνές διακριτικό κλήσεως ασυρμάτου (IRCS)
 Στίγμα εισόδου
 LT/LG
 Ημερομηνία και ώρα (UTC) εισόδου
 ΗΗ/ΜΜ/ΕΕΕΕ – ΩΩ:ΛΛ
 Ποσότητα (Mt) ιχθύων στο σκάφος /είδος:
 Κιτρινόπτερος τόνος (YFT)
 (Mt)
 Μεγαλόφθαλμος τόνος (BET)
 (Mt)
 Παλαμίδα (SKJ)
 (Mt)
 Άλλα (διευκρινίστε)
 (Mt)
 Μορφή αναφοράς εξόδου (COX) (2)
 Περιεχόμενο
 Διαβίβαση
 Προορισμός
 SFA
 Κωδικός ενέργειας
 COX
 Όνομα σκάφους
 Διεθνές διακριτικό κλήσεως ασυρμάτου (IRCS)
 Στίγμα εισόδου
 LT/LG
 Ημερομηνία και ώρα (UTC) εξόδου
 ΗΗ/ΜΜ/ΕΕΕΕ – ΩΩ:ΛΛ
 Ποσότητα (Mt) ιχθύων στο σκάφος /είδος:
 Κιτρινόπτερος τόνος (YFT)
 (Mt)
 Μεγαλόφθαλμος τόνος (BET)
 (Mt)
 Παλαμίδα (SKJ)
 (Mt)
 Άλλα (διευκρινίστε)
 (Mt)
 Μορφή αναφοράς αλιευμάτων (CAT) όταν το σκάφος αλιεύει εντός της αποκλειστικής οικονομικής ζώνης (ΑΟΖ) των Σεϋχελλών (3).
 Περιεχόμενο
 Διαβίβαση
 Προορισμός
 SFA
 Κωδικός ενέργειας
 CAT
 Όνομα σκάφους
 Διεθνές διακριτικό κλήσεως ασυρμάτου (IRCS)
 Ημερομηνία και ώρα (UTC) αναφοράς
 ΗΗ/ΜΜ/ΕΕΕΕ – ΩΩ:ΛΛ
 Ποσότητα (Mt) ιχθύων στο σκάφος /είδος:
 Κιτρινόπτερος τόνος (YFT)
 (Mt)
 Μεγαλόφθαλμος τόνος (BET)
 (Mt)
 Παλαμίδα (SKJ)
 (Mt)
 Άλλα (διευκρινίστε)
 (Mt)
 Αριθμός ποντίσεων από την τελευταία αναφορά
 (Αριθμός)
 Όλες οι εκθέσεις διαβιβάζονται στις αρμόδιες αρχές των Σεϋχελλών διαμέσου των ακόλουθων σημείων επικοινωνίας:
 Διεύθυνση ηλεκτρονικού ταχυδρομείου: fmcsc@sfa.sc
 Ταχυδρομική διεύθυνση: Seychelles Fishing Authority, P.O. Box 449, Fishing Port, Mahé, Seychelles
 (1) Αποστέλλεται έξι (6) ώρες πριν την είσοδο στις αλιευτικές ζώνες εντός της ΑΟΖ των Σεϋχελλών.
 (2) Αποστέλλεται έξι (6) ώρες μετά την έξοδο από τις αλιευτικές ζώνες εντός της ΑΟΖ των Σεϋχελλών.
 (3) Κάθε τρεις (3) ημέρες μετά την είσοδο και παραμονή στις αλιευτικές ζώνες εντός της ΑΟΖ των Σεϋχελλών.
 ΠΡΟΣΆΡΤΗΜΑ 4
 ΥΛΟΠΟΙΗΣΗ ΤΟΥ ΗΛΕΚΤΡΟΝΙΚΟΥ ΣΥΣΤΗΜΑΤΟΣ ΚΑΤΑΓΡΑΦΗΣ ΚΑΙ ΑΝΑΦΟΡΑΣ ΑΛΙΕΥΤΙΚΩΝ ΔΡΑΣΤΗΡΙΟΤΗΤΩΝ (ERS)
 Γενικές διατάξεις
 1.
 Κάθε αλιευτικό σκάφος της Ένωσης πρέπει να είναι εξοπλισμένο με ηλεκτρονικό σύστημα («ERS»), με δυνατότητα καταγραφής και διαβίβασης δεδομένων σχετικά με την αλιευτική δραστηριότητα του σκάφους («δεδομένα ERS»), όταν αυτό ασκεί δραστηριότητα στην αλιευτική ζώνη των Σεϋχελλών.
 2.
 Εάν ένα ενωσιακό σκάφος δεν είναι εξοπλισμένο με ERS ή εάν το εγκατεστημένο επί του εν λόγω σκάφους ERS δεν λειτουργεί, το σκάφος δεν επιτρέπεται να εισέλθει στη αλιευτική ζώνη των Σεϋχελλών για να ασκήσει αλιευτικές δραστηριότητες.
 3.
 Τα δεδομένα ERS διαβιβάζονται σύμφωνα με τις παρούσες κατευθυντήριες γραμμές στο ΚΠΑ του κράτους μέλους σημαίας της Ένωσης, το οποίο εξασφαλίζει την αυτόματη διαβίβασή τους στο ΚΠΑ των Σεϋχελλών.
 Κοινοποιήσεις μέσω του ERS
 4.
 Το κράτος μέλος σημαίας της Ένωσης και οι Σεϋχέλλες ορίζουν από έναν ανταποκριτή ERS, προκειμένου να ενεργεί ως σημείο επαφής για τα ζητήματα που συνδέονται με την εφαρμογή των διατάξεων του παρόντος προσαρτήματος. Το κράτος μέλος σημαίας της Ένωσης και οι Σεϋχέλλες ανταλλάσσουν τα στοιχεία των ανταποκριτών ERS που έχουν ορίσει και, αν κρίνεται αναγκαίο, επικαιροποιούν χωρίς καθυστέρηση τις πληροφορίες αυτές.
 5.
 Τα δεδομένα ERS διαβιβάζονται από το σκάφος της Ένωσης στο κράτος σημαίας του, το οποίο διασφαλίζει την αυτόματη διάθεσή τους στις Σεϋχέλλες.
 6.
 Τα


text:
δεδομένα παρέχονται σε μορφότυπο UN/CEFACT και μεταφέρονται μέσω του δικτύου FLUX, το οποίο διατίθεται για τον σκοπό αυτό από την Ευρωπαϊκή Επιτροπή.
 7.
 Ωστόσο, τα μέρη μπορούν να ορίσουν από κοινού μεταβατική περίοδο, κατά τη διάρκεια της οποίας τα δεδομένα μεταφέρονται μέσω του συστήματος DEH (Data Exchange Highway) σε μορφότυπο EU-ERS (έκδοση 3.1).
 8.
 Το ΚΠΑ του κράτους μέλους σημαίας της Ένωσης διαβιβάζει αυτομάτως και αμελλητί τα στιγμιαία μηνύματα από το αλιευτικό σκάφος της Ένωσης (COE, COX, PNO) στο ΚΠΑ των Σεϋχελλών.
 9.
 Τα άλλα είδη μηνυμάτων διαβιβάζονται επίσης αυτομάτως μία φορά την ημέρα από την ημερομηνία κατά την οποία αρχίζει να χρησιμοποιείται στην πράξη το μορφότυπο UN/CEFACT ή, έως ότου συμβεί αυτό, διαβιβάζονται χωρίς καθυστέρηση στο ΚΠΑ των Σεϋχελλών κατόπιν αιτήματος, καθώς και στο ΚΠΑ του κράτους μέλους σημαίας της Ένωσης μέσω του κεντρικού κόμβου της Ευρωπαϊκής Επιτροπής.
 10.
 Μετά την εφαρμογή στην πράξη του νέου μορφότυπου, ο τελευταίος αυτός τρόπος διαβίβασης θα αφορά αποκλειστικά και μόνο ειδικά αιτήματα για ιστορικά δεδομένα.
 11.
 Το ΚΠΑ των Σεϋχελλών επιβεβαιώνει την παραλαβή των στιγμιαίων δεδομένων ERS που έχουν αποσταλεί, με απαντητικό μήνυμα, με το οποίο επιβεβαιώνεται επίσης η εγκυρότητα του ληφθέντος μηνύματος. Δεν διαβιβάζεται μήνυμα βεβαίωσης παραλαβής για τα δεδομένα που λαμβάνουν οι Σεϋχέλλες ως απάντηση σε δικό τους αίτημα. Οι Σεϋχέλλες χειρίζονται ως εμπιστευτικά όλα τα δεδομένα ERS.
 Βλάβη του συστήματος ηλεκτρονικής διαβίβασης που βρίσκεται στο σκάφος της Ένωσης ή του συστήματος επικοινωνίας
 12.
 Τα ΚΠΑ του κράτους μέλους σημαίας της Ένωσης και το ΚΠΑ των Σεϋχελλών ενημερώνονται αμοιβαία χωρίς καθυστέρηση σχετικά με τυχόν περιστατικό που ενδέχεται να επηρεάσει τη διαβίβαση δεδομένων ERS από ένα ή περισσότερα αλιευτικά σκάφη της Ένωσης.
 13.
 Εάν το ΚΠΑ των Σεϋχελλών δεν παραλάβει τα δεδομένα που πρέπει να διαβιβαστούν σε αλιευτικό σκάφος της Ένωσης, ενημερώνει αμελλητί το ΚΠΑ του κράτους μέλους σημαίας της Ένωσης. Το ΚΠΑ του κράτους μέλους σημαίας της Ένωσης διερευνά το συντομότερο δυνατό τις αιτίες της μη παραλαβής των δεδομένων ERS και ενημερώνει το ΚΠΑ των Σεϋχελλών για το αποτέλεσμα των εν λόγω ερευνών.
 14.
 Αν παρουσιαστεί βλάβη κατά τη διαβίβαση δεδομένων μεταξύ του αλιευτικού σκάφους της Ένωσης και του ΚΠΑ του κράτους μέλους σημαίας της Ένωσης, τότε το ΚΠΑ του κράτους μέλους σημαίας της Ένωσης ενημερώνει αμέσως τον πλοίαρχο ή τον φορέα εκμετάλλευσης του αλιευτικού σκάφους της Ένωσης. Μετά την παραλαβή της εν λόγω κοινοποίησης, ο πλοίαρχος του αλιευτικού σκάφους της Ένωσης διαβιβάζει τα δεδομένα που λείπουν στις αρμόδιες αρχές του κράτους μέλους σημαίας της Ένωσης με κάθε κατάλληλο τηλεπικοινωνιακό μέσο κάθε ημέρα το αργότερο μέχρι τις 12 μ.μ. (00:00).
 15.
 Σε περίπτωση δυσλειτουργίας του ηλεκτρονικού συστήματος διαβίβασης που είναι εγκατεστημένο στο αλιευτικό σκάφος της Ένωσης, ο πλοίαρχος ή ο φορέας εκμετάλλευσης του σκάφους μεριμνά για την επιδιόρθωση ή την αντικατάσταση του συστήματος ERS εντός προθεσμίας δέκα (10) ημερών από τον εντοπισμό της δυσλειτουργίας. Μετά την παρέλευση της εν λόγω προθεσμίας, το αλιευτικό σκάφος της Ένωσης δεν επιτρέπεται πλέον να αλιεύει στην αλιευτική ζώνη και πρέπει να αποχωρήσει ή να καταπλεύσει σε λιμένα των Σεϋχελλών εντός είκοσι τεσσάρων (24) ωρών.


text:
Το αλιευτικό σκάφος της Ένωσης επιτρέπεται να αποπλεύσει από αυτόν τον λιμένα ή να επιστρέψει στην αλιευτική ζώνη μόνο αν το ΚΠΑ του κράτους σημαίας του διαπιστώσει ότι το ERS λειτουργεί πάλι κανονικά.
 16.
 Αν η μη παραλαβή των δεδομένων ERS από τις Σεϋχέλλες οφείλεται σε δυσλειτουργία των ηλεκτρονικών συστημάτων που ελέγχονται είτε από την Ένωση είτε από τις Σεϋχέλλες, το ενδιαφερόμενο συμβαλλόμενο μέρος λαμβάνει άμεσα κάθε μέτρο για τη διόρθωση αυτής της δυσλειτουργίας το συντομότερο δυνατό. Η επίλυση του προβλήματος κοινοποιείται αμέσως στο άλλο συμβαλλόμενο μέρος.
 17.
 Το ΚΠΑ του κράτους μέλους σημαίας της Ένωσης αποστέλλει στο ΚΠΑ των Σεϋχελλών ανά 24 ώρες, με οποιοδήποτε διαθέσιμο μέσο ηλεκτρονικής επικοινωνίας, το σύνολο των δεδομένων ERS που έλαβε από το κράτος μέλος σημαίας μετά την τελευταία διαβίβαση δεδομένων. Η ίδια διαδικασία μπορεί να εφαρμόζεται κατόπιν αιτήματος του ΚΠΑ των Σεϋχελλών όταν εκτελούνται εργασίες συντήρησης που διαρκούν πάνω από είκοσι τέσσερις (24) ώρες και επηρεάζουν τα συστήματα που ελέγχονται από την Ένωση. Στην περίπτωση αυτή, τα αλιευτικά σκάφη της Ένωσης δεν θεωρείται ότι αθετούν την υποχρέωσή τους να διαβιβάζουν δεδομένα ERS. Το ΚΠΑ του κράτους μέλους σημαίας της Ένωσης διασφαλίζει ότι τα ελλείποντα δεδομένα εισέρχονται στην ηλεκτρονική βάση δεδομένων που τηρεί σύμφωνα με το κεφάλαιο III, τμήμα 2, σημείο 6 του παραρτήματος του παρόντος πρωτοκόλλου.
 Εναλλακτικά μέσα επικοινωνίας
 18.
 Η διεύθυνση ηλεκτρονικού ταχυδρομείου του ΚΠΑ των Σεϋχελλών που πρέπει να χρησιμοποιείται σε περίπτωση δυσλειτουργίας των συστημάτων κοινοποίησης ERS/VMS κοινοποιείται πριν από την προσωρινή εφαρμογή του παρόντος πρωτοκόλλου.
 19.
 Η διεύθυνση ηλεκτρονικού ταχυδρομείου πρέπει να χρησιμοποιείται για:
 —
 τις κοινοποιήσεις εισόδου, εξόδου και αλιευμάτων που βρίσκονται επί του σκάφους κατά την είσοδο και έξοδο,
 —
 τις κοινοποιήσεις εκφόρτωσης και μεταφόρτωσης, και τις κοινοποιήσεις αλιευμάτων που έχουν μεταφορτωθεί, εκφορτωθεί ή παραμένουν στο σκάφος,
 —
 τις διαβιβάσεις των δεδομένων του ERS και του VMS που υποκαθιστούν προσωρινά το σύστημα κοινοποίησης σε περίπτωση δυσλειτουργίας του.
 ΠΡΟΣΆΡΤΗΜΑ 5
 ΣΥΣΤΗΜΑ ΠΑΡΑΚΟΛΟΥΘΗΣΗΣ ΣΚΑΦΩΝ (VMS)
 Μηνύματα στίγματος των σκαφών
 1.
 Το πρώτο στίγμα του σκάφους της Ένωσης που καταγράφεται μετά την είσοδο στην αλιευτική ζώνη των Σεϋχελλών λαμβάνει τον κωδικό «ENT». Όλα τα επόμενα στίγματα λαμβάνουν τον κωδικό «POS», πλην του πρώτου στίγματος που καταγράφεται μετά την έξοδο από την αλιευτική ζώνη των Σεϋχελλών, που λαμβάνει τον κωδικό «EXI».
 2.
 Το ΚΠΑ του κράτους μέλους σημαίας της Ένωσης εξασφαλίζει την αυτόματη επεξεργασία και, ενδεχομένως, την ηλεκτρονική διαβίβαση των μηνυμάτων στίγματος των σκαφών της Ένωσης. Τα μηνύματα στίγματος των σκαφών της Ένωσης καταγράφονται με ασφάλεια και τηρούνται για χρονικό διάστημα τριών (3) ετών από το ΚΠΑ του κράτους μέλους σημαίας της Ένωσης.
 Μετάδοση από το σκάφος της Ένωσης σε περίπτωση βλάβης της διάταξης παρακολούθησης σκαφών (VTD)
 3.
 Ο πλοίαρχος σκάφους της Ένωσης οφείλει να διασφαλίζει ανά πάσα στιγμή ότι η διάταξη VTD του εν λόγω σκάφους είναι απολύτως λειτουργική και ότι τα μηνύματα στίγματος διαβιβάζονται σωστά στο ΚΠΑ του κράτους μέλους σημαίας της Ένωσης.
 4.
 Σε περίπτωση βλάβης, η διάταξη VTD του σκάφους της Ένωσης επιδιορθώνεται ή αντικαθίσταται εντός 30 ημερών. Εάν η διάταξη VTD δεν επισκευαστεί ή δεν αντικατασταθεί εντός


text:
30 ημερών, το σκάφος της Ένωσης δεν επιτρέπεται πλέον να αλιεύει στην αλιευτική ζώνη των Σεϋχελλών.
 5.
 Τα σκάφη της Ένωσης που αλιεύουν στην αλιευτική ζώνη των Σεϋχελλών με ελαττωματική διάταξη VTD διαβιβάζουν τα οικεία μηνύματα στίγματος με μήνυμα ηλεκτρονικού ταχυδρομείου, ασύρματο ή τηλεομοιοτυπία στο ΚΠΑ του κράτους μέλους σημαίας, της Ένωσης τουλάχιστον ανά τετράωρο, παρέχοντας όλες τις υποχρεωτικές πληροφορίες.
 Ασφαλής κοινοποίηση των μηνυμάτων στίγματος στις Σεϋχέλλες
 6.
 Το ΚΠΑ του κράτους μέλους σημαίας της Ένωσης διαβιβάζει αυτόματα τα μηνύματα στίγματος των σχετικών σκαφών της Ένωσης στο ΚΠΑ των Σεϋχελλών. Τα ΚΠΑ του κράτους μέλους σημαίας και το ΚΠΑ των Σεϋχελλών ανταλλάσσουν τις οικείες ηλεκτρονικές διευθύνσεις επικοινωνίας και αλληλοενημερώνονται χωρίς καθυστέρηση σχετικά με οποιαδήποτε μεταβολή των εν λόγω διευθύνσεων.
 7.
 Η διαβίβαση μηνυμάτων στίγματος μεταξύ του ΚΠΑ του κράτους μέλους σημαίας της Ένωσης και του ΚΠΑ των Σεϋχελλών πραγματοποιείται ηλεκτρονικά με ασφαλές σύστημα επικοινωνίας.
 8.
 Το ΚΠΑ των Σεϋχελλών ενημερώνει το ΚΠΑ του κράτους μέλους σημαίας της Ένωσης και την Ένωση για κάθε διακοπή της διαδοχικής παραλαβής μηνυμάτων στίγματος από σκάφος της Ένωσης που διαθέτει άδεια αλιείας, όταν το εμπλεκόμενο σκάφος δεν έχει κοινοποιήσει την έξοδό του από την αλιευτική ζώνη.
 Δυσλειτουργία του συστήματος επικοινωνίας
 9.
 Το ΚΠΑ των Σεϋχελλών μεριμνά για τη συμβατότητα του ηλεκτρονικού του εξοπλισμού με τον ηλεκτρονικό εξοπλισμό του ΚΠΑ του κράτους μέλους σημαίας της Ένωσης και ενημερώνει αμέσως την Ένωση για οποιαδήποτε δυσλειτουργία στην επικοινωνία και παραλαβή μηνυμάτων στίγματος, ώστε να επιλυθεί το τεχνικό πρόβλημα το συντομότερο δυνατό. Τυχόν διαφορές εξετάζονται στο πλαίσιο της μεικτής επιτροπής.
 10.
 Όταν η διάταξη VTD σκάφους της Ένωσης έχει αποδεδειγμένα υποστεί επέμβαση, με στόχο να επηρεαστεί η λειτουργία της ή να παραποιηθούν τα μηνύματα στίγματος, ο πλοίαρχος του εν λόγω σκάφους της Ένωσης θεωρείται υπεύθυνος. Τυχόν παράβαση επισύρει τις ποινές που προβλέπει η κείμενη νομοθεσία των Σεϋχελλών.
 Αναθεώρηση της συχνότητας αποστολής των μηνυμάτων στίγματος
 11.
 Με βάση αποδεικτικά στοιχεία τα οποία υποδεικνύουν παράβαση, το ΚΠΑ των Σεϋχελλών μπορεί να ζητήσει από το ΚΠΑ του κράτους μέλους σημαίας της Ένωσης, με κοινοποίηση στην Ένωση, να μειώσει τη συχνότητα αποστολής μηνυμάτων στίγματος από σκάφος της Ένωσης σε 30 λεπτά για συγκεκριμένη περίοδο επιθεώρησης. Το ΚΠΑ των Σεϋχελλών διαβιβάζει τα εν λόγω αποδεικτικά στοιχεία στο ΚΠΑ του κράτους μέλους σημαίας της Ένωσης και στην Ένωση. Το ΚΠΑ του κράτους μέλους σημαίας της Ένωσης διαβιβάζει αμελλητί τα μηνύματα στίγματος στο ΚΠΑ των Σεϋχελλών με βάση τη νέα συχνότητα αποστολής.
 12.
 Στο τέλος της καθορισμένης περιόδου επιθεώρησης, το ΚΠΑ των Σεϋχελλών ενημερώνει το ΚΠΑ του κράτους μέλους σημαίας της Ένωσης και την Ένωση για τη συνέχεια που ενδεχομένως απαιτείται.
 Διαβίβαση μηνυμάτων VMS στις Σεϋχέλλες
 13.
 Ο κωδικός «ER» ακολουθούμενος από διπλή πλάγια κάθετο (//) δηλώνει το τέλος του μηνύματος.
 Δεδομένα
 Κωδικός
 Υποχρεωτικό/ προαιρετικό
 Περιεχόμενο
 Έναρξη καταχώρισης
 SR
 Υ
 Στοιχεία του συστήματος που προσδιορίζουν την έναρξη της καταγραφής
 Αποδέκτης
 AD
 Υ
 Στοιχεία μηνύματος – Αποδέκτης, τριψήφιος κωδικός της χώρας (ISO-3166)
 Από
 FR
 Υ
 Στοιχεία μηνύματος – Αποστολέας, τριψήφιος κωδικός της χώρας (ISO-3166)
 Κράτος σημαίας
 FS
 Υ
 Στοιχεία μηνύματος – Τριψήφιος κωδικός κράτους σημαίας (ISO-3166)
 Τύπος


text:
μηνύματος
 TM
 Υ
 Στοιχεία μηνύματος – Τύπος μηνύματος (ENT, POS, EXI, MAN)
 Διακριτικό κλήσεως ασυρμάτου (IRCS)
 RC
 Υ
 Στοιχεία σκάφους – Διεθνές διακριτικό κλήσεως ασυρμάτου του σκάφους (IRCS)
 Εσωτερικός αριθμός αναφοράς του συμβαλλόμενου μέρους
 IR
 Υ
 Στοιχεία σκάφους – Μοναδικός αριθμός του συμβαλλόμενου μέρους, τριψήφιος κωδικός (ISO-3166) ακολουθούμενος από τον αριθμό
 Εξωτερικός αριθμός νηολόγησης
 XR
 Υ
 Στοιχεία σκάφους – Αριθμός που εμφαίνεται στην πλευρά του σκάφους (ISO 8859.1)
 Γεωγραφικό πλάτος
 LT
 Υ
 Στοιχεία στίγματος του σκάφους – Στίγμα σε μοίρες και δεκαδικές μοίρες Β/Ν ΜΜ.μμμ (WGS84)
 Γεωγραφικό μήκος
 LG
 Υ
 Στοιχεία στίγματος του σκάφους – Στίγμα σε μοίρες και δεκαδικές μοίρες Α/Δ ΜΜ.μμμ (WGS84)
 Πορεία
 CO
 Υ
 Πορεία του σκάφους σε κλίμακα 360°
 Ταχύτητα
 SP
 Υ
 Ταχύτητα του σκάφους σε δεκάδες κόμβων
 Ημερομηνία
 DA
 Υ
 Στοιχεία στίγματος του σκάφους – Ημερομηνία καταγραφής του στίγματος UTC (ΕΕΕΕΜΜΗΗ)
 Χρόνος
 TI
 Υ
 Στοιχεία στίγματος του σκάφους – Ώρα καταγραφής του στίγματος UTC (ΩΩΛΛ)
 Τέλος καταχώρισης
 ER
 Υ
 Στοιχεία του συστήματος που προσδιορίζουν το τέλος της καταγραφής
 14.
 Στο μορφότυπο NAF, η διαβίβαση δεδομένων έχει την ακόλουθη δομή:
 α)
 οι χαρακτήρες που χρησιμοποιούνται πρέπει να είναι σύμφωνοι με το πρότυπο ISO 8859.1. Μια διπλή πλάγια κάθετος (//) και οι χαρακτήρες «SR» υποδηλώνουν την αρχή του μηνύματος·
 β)
 κάθε δεδομένο ταυτοποιείται βάσει του κωδικού του και διαχωρίζεται από τα λοιπά δεδομένα με διπλή πλάγια γραμμή (//)·
 γ)
 η μονή πλάγια κάθετος (/) χωρίζει τον κωδικό από το δεδομένο.
 15.
 Οι Σεϋχέλλες ενημερώνουν πριν από την προσωρινή εφαρμογή του παρόντος πρωτοκόλλου αν τα δεδομένα VMS θα διαβιβάζονται μέσω του FLUX TL σε μορφότυπο UN‐CEFACT.
 ΠΡΟΣΆΡΤΗΜΑ 6
 ΚΑΤΕΥΘΥΝΤΗΡΙΕΣ ΓΡΑΜΜΕΣ ΓΙΑ ΤΗ ΝΑΥΤΟΛΟΓΗΣΗ ΝΑΥΤΙΚΩΝ ΤΩΝ ΣΕΫΧΕΛΛΩΝ ΣΕ ΣΚΑΦΗ ΓΡΙ-ΓΡΙ ΤΗΣ ΕΝΩΣΗΣ
 Οι αρχές των Σεϋχελλών μεριμνούν ώστε οι ναυτικοί από τις Σεϋχέλλες που προσλαμβάνονται για να απασχοληθούν σε σκάφη γρι-γρι της Ένωσης ικανοποιούν τις ακόλουθες απαιτήσεις:
 α)
 η κατώτατη ηλικία των ναυτικών είναι 18 έτη·
 β)
 οι ναυτικοί διαθέτουν έγκυρο ιατρικό πιστοποιητικό που έχει εκδοθεί από ειδικό παθολόγο, το οποίο βεβαιώνει ότι είναι κατάλληλοι από ιατρική άποψη να εκτελέσουν τα καθήκοντα για τα οποία προορίζονται στη θάλασσα·
 γ)
 οι ναυτικοί έχουν υποστεί τους εμβολιασμούς που απαιτούνται για λόγους υγειονομικής προφύλαξης που ισχύουν στην περιοχή·
 δ)
 Οι ναυτικοί διαθέτουν τα κατάλληλα προσόντα σύμφωνα με τη διεθνή σύμβαση για τα πρότυπα εκπαίδευσης, έκδοσης πιστοποιητικών και τήρησης φυλακών των ναυτικών (STCW) ώστε να πιστοποιείται ότι διαθέτουν, μεταξύ άλλων, βασική εκπαίδευση ασφαλείας, όπως:
 —
 τεχνικές προσωπικής επιβίωσης και προσωπική ασφάλεια·
 —
 πυρόσβεση και πρόληψη πυρκαγιάς·
 —
 βασικές πρώτες βοήθειες κ.λπ.·
 ε)
 Οι ναυτικοί θα πρέπει να διαθέτουν τις απαραίτητες δεξιότητες και την εμπειρία, όπως πιστοποιούνται από την οικεία αρμόδια αρχή των Σεϋχελλών, ώστε να εργάζονται σε σκάφη γρι-γρι, ιδίως δε όσον αφορά τους κινδύνους που συνδέονται με τις αλιευτικές επιχειρήσεις και τη χρήση των αλιευτικών εργαλείων.


text:
 18.12.2008
 EL
 Επίσημη Εφημερίδα της Ευρωπαϊκής Ένωσης
 L 339/102
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 113/2008
 της 7ης Νοεμβρίου 2008
 για την τροποποίηση του παραρτήματος VI (σχετικά με τις κοινωνικές ασφαλίσεις) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα VI της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 103/2008 της 26ης Σεπτεμβρίου 2008 (1).
 (2)
 Ο κανονισμός (ΕΚ) αριθ. 101/2008 της Επιτροπής, της 4ης Φεβρουαρίου 2008, για την τροποποίηση του κανονισμού (ΕΟΚ) αριθ. 574/72 του Συμβουλίου περί του τρόπου εφαρμογής του κανονισμού (ΕΟΚ) αριθ. 1408/71 περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας (2), όπως έχει διορθωθεί με την ΕΕ L 56 της 29.2.2008, σ. 65, πρέπει να ενσωματωθεί στη συμφωνία.
 ΑΠΟΦΑΣΙΖΕΙ:
 Άρθρο 1
 Στο σημείο 2 [κανονισμός (ΕΟΚ) αριθ. 574/72 του Συμβουλίου] του παραρτήματος VI της συμφωνίας προστίθεται η ακόλουθη περίπτωση:
 «—
 32008 R 0101: Κανονισμός (ΕΚ) αριθ. 101/2008 της Επιτροπής, της 4ης Φεβρουαρίου 2008 (ΕΕ L 31 της 5.2.2008, σ. 15), όπως διορθώθηκε με την ΕΕ L 56 της 29.2.2008, σ. 65.»
 Άρθρο 2
 Τα κείμενα του κανονισμού (ΕΚ) αριθ. 101/2008, όπως διορθώθηκε με την ΕΕ L 56 της 29.2.2008, σ. 65, στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 8 Νοεμβρίου 2008, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 7 Νοεμβρίου 2008.
 Για τη Μεικτή Επιτροπή του ΕΟΧ
 Ο Πρόεδρος
 Η Α.Υ. Ο Πρίγκιπας Νικόλαος του ΛΙΧΤΕΝΣΤΑΪΝ
 (1) ΕΕ L 309 της 20.11.2008, σ. 29.
 (2) ΕΕ L 31 της 5.2.2008, σ. 15.
 (3) Δεν έχουν αναφερθεί συνταγματικές απαιτήσεις.


text:
 21.4.2015
 EL
 Επίσημη Εφημερίδα της Ευρωπαϊκής Ένωσης
 L 102/67
 Μόνο τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού πρέπει να ελεγχθούν στην τελευταία έκδοση του εγγράφου που αφορά την κατάσταση προσχώρησης στους κανονισμούς ΟΕΕ/ΗΕ, δηλ. του εγγράφου TRANS/WP.29/343, που είναι διαθέσιμο στον ακόλουθο δικτυακό τόπο:
 http://www.unece.org/trans/main/wp29/wp29wgs/wp29gen/wp29fdocstts.html
 Κανονισμός αριθ. 118 της Οικονομικής Επιτροπής για την Ευρώπη των Ηνωμένων Εθνών (ΟΕΕ/ΗΕ) — Ενιαίες τεχνικές προδιαγραφές όσον αφορά τη συμπεριφορά κατά την καύση και/ή την ιδιότητα απώθησης καυσίμων ή λιπαντικών των υλικών που χρησιμοποιούνται για την κατασκευή ορισμένων κατηγοριών μηχανοκίνητων οχημάτων [2015/622]
 Ενσωματώνει όλο το έγκυρο κείμενο έως:
 Συμπλήρωμα 1 έως τη σειρά τροποποιήσεων 02 — Ημερομηνία έναρξης ισχύος: 3 Νοεμβρίου 2013
 ΠΕΡΙΕΧΟΜΕΝΑ
 ΚΑΝΟΝΙΣΜΟΣ
 1.
 Πεδίο εφαρμογής
 2.
 Ορισμοί: Γενικά
 3.
 Αίτηση για χορήγηση έγκρισης
 4.
 Έγκριση
 5.
 Μέρος I: Έγκριση τύπου οχήματος όσον αφορά τη συμπεριφορά κατά την καύση των κατασκευαστικών στοιχείων που χρησιμοποιούνται στον εσωτερικό θάλαμο, στο διαμέρισμα του κινητήρα και σε οποιοδήποτε χωριστό διαμέρισμα προορίζεται για θερμαντήρα καύσης και/ή την ιδιότητα απώθησης καυσίμων ή λιπαντικών των μονωτικών υλικών που χρησιμοποιούνται στο διαμέρισμα του κινητήρα και σε οποιοδήποτε χωριστό διαμέρισμα προορίζεται για θερμαντήρα καύσης
 6.
 Μέρος II: Έγκριση κατασκευαστικού στοιχείου όσον αφορά τη συμπεριφορά του κατά την καύση και/ή την ιδιότητα απώθησης καυσίμων ή λιπαντικών
 7.
 Τροποποίηση τύπου και επέκταση έγκρισης
 8.
 Συμμόρφωση της παραγωγής
 9.
 Κυρώσεις για μη συμμόρφωση της παραγωγής
 10.
 Οριστική παύση της παραγωγής
 11.
 Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης καθώς και των αρχών έγκρισης τύπου
 12.
 Μεταβατικές διατάξεις
 ΠΑΡΑΡΤΗΜΑΤΑ
 1
 Δελτίο πληροφοριών οχήματος
 2
 Δελτίο πληροφοριών κατασκευαστικού στοιχείου
 3
 Κοινοποίηση (σχετικά με την έγκριση τύπου οχήματος)
 4
 Κοινοποίηση (σχετικά με την έγκριση τύπου κατασκευαστικού στοιχείου)
 5
 Ρυθμίσεις για τα σήματα έγκρισης
 6
 Δοκιμή προσδιορισμού της ταχύτητας καύσης των υλικών κατά την οριζόντια κατεύθυνση
 7
 Δοκιμή προσδιορισμού της συμπεριφοράς των υλικών κατά την τήξη
 8
 Δοκιμή προσδιορισμού της ταχύτητας καύσης των υλικών κατά την κατακόρυφη κατεύθυνση
 9
 Δοκιμή προσδιορισμού της ιδιότητας απώθησης καυσίμων ή λιπαντικών
 1. ΠΕΔΙΟ ΕΦΑΡΜΟΓΗΣ
 1.1. Ο παρών κανονισμός αναφέρεται στον προσδιορισμό της συμπεριφοράς κατά την καύση (αναφλεξιμότητα, ταχύτητα καύσης και συμπεριφορά κατά την τήξη) και στην ιδιότητα απώθησης καυσίμων ή λιπαντικών των υλικών που χρησιμοποιούνται στα οχήματα της κατηγορίας M3, κλάσεις II και III (1).
 Οι εγκρίσεις τύπου χορηγούνται σύμφωνα με τα εξής:
 1.2.
 Μέρος I — Έγκριση τύπου οχήματος όσον αφορά τη συμπεριφορά κατά την καύση και/ή την ιδιότητα απώθησης καυσίμων ή λιπαντικών των κατασκευαστικών στοιχείων που χρησιμοποιούνται στον εσωτερικό θάλαμο, στο διαμέρισμα του κινητήρα και σε οποιοδήποτε χωριστό διαμέρισμα προορίζεται για θερμαντήρα καύσης.
 1.3.
 Μέρος ΙI — Έγκριση κατασκευαστικού στοιχείου που είναι τοποθετημένο στον εσωτερικό θάλαμο, στο διαμέρισμα του κινητήρα και σε οποιοδήποτε χωριστό διαμέρισμα προορίζεται για θερμαντήρα καύσης όσον αφορά τη συμπεριφορά του κατά την καύση και/ή την ιδιότητα απώθησης καυσίμων ή λιπαντικών.
 2. ΟΡΙΣΜΟΙ: ΓΕΝΙΚΑ
 2.1.
 Ως «κατασκευαστής» νοείται το πρόσωπο ή ο φορέας ο οποίος είναι υπεύθυνος έναντι της αρμόδιας για τις εγκρίσεις


text:
τύπου αρχής για όλα τα θέματα που αφορούν τη διαδικασία έγκρισης τύπου και για τη διασφάλιση της συμμόρφωσης της παραγωγής. Το εν λόγω πρόσωπο ή φορέας δεν είναι απαραίτητο να εμπλέκεται άμεσα σε όλα τα στάδια της κατασκευής του οχήματος ή του κατασκευαστικού στοιχείου το οποίο υπόκειται στη διαδικασία έγκρισης.
 2.2.
 Ως «εσωτερικός θάλαμος» νοείται οποιοσδήποτε χώρος προορίζεται για επιβάτες, οδηγούς και/ή πλήρωμα με όρια την εσωτερική όψη των ακόλουθων επιφανειών:
 α)
 οροφή·
 β)
 δάπεδο·
 γ)
 εμπρόσθιο, οπίσθιο και πλευρικά τοιχώματα·
 δ)
 θύρες·
 ε)
 εξωτερικές υάλινες επιφάνειες.
 2.3.
 Ως «διαμέρισμα του κινητήρα» νοείται ο χώρος στον οποίο είναι εγκατεστημένος ο κινητήρας και στον οποίο μπορεί να είναι εγκατεστημένος θερμαντήρας καύσης.
 2.4.
 Ως «χωριστό διαμέρισμα που προορίζεται για θερμαντήρα καύσης» νοείται οποιοσδήποτε χώρος προορίζεται για θερμαντήρα καύσης ο οποίος βρίσκεται εκτός του εσωτερικού θαλάμου και εκτός του διαμερίσματος του κινητήρα.
 2.5.
 Ως «υλικά παραγωγής» νοούνται τα προϊόντα, με τη μορφή χύμα υλικών (π.χ. ρόλοι ταπετσαριών) ή προμορφοποιημένα κατασκευαστικά στοιχεία, τα οποία προμηθεύεται είτε ο κατασκευαστής με σκοπό την τοποθέτησή τους σε τύπο οχήματος εγκεκριμένο βάσει του παρόντος κανονισμού είτε κάποιο συνεργείο με σκοπό τη χρησιμοποίησή τους σε εργασίες συντήρησης ή επισκευής του οχήματος.
 2.6.
 Ως «κάθισμα» νοείται η κατασκευή που μπορεί να είναι αναπόσπαστο ή μη μέρος της δομής οχήματος, μαζί με την επένδυσή της, και προορίζεται για να κάθεται ένα ενήλικο άτομο. Ο όρος καλύπτει τόσο το μεμονωμένο κάθισμα όσο και το τμήμα πάγκου καθίσματος που προορίζεται για να κάθεται ένα ενήλικο άτομο.
 2.7.
 Ως «ομάδα καθισμάτων» νοείται είτε ένα κάθισμα τύπου πάγκου είτε καθίσματα τα οποία είναι μεμονωμένα αλλά το ένα δίπλα στο άλλο (δηλ. με τις εμπρόσθιες αγκυρώσεις του ενός καθίσματος να είναι ευθυγραμμισμένες με τις οπίσθιες ή εμπρόσθιες αγκυρώσεις άλλου καθίσματος ή να βρίσκονται μεταξύ των αγκυρώσεων αυτού) και στα οποία κάθονται ένα ή περισσότερα ενήλικα άτομα.
 2.8.
 Ως «πάγκος καθισμάτων» νοείται η πλήρης κατασκευή, μαζί με την επένδυσή της, που προορίζεται για να κάθονται περισσότερα από ένα ενήλικα άτομα.
 2.9.
 Ως «υλικό τοποθετημένο σε κατακόρυφη θέση» νοείται οποιοδήποτε υλικό είναι τοποθετημένο στον εσωτερικό θάλαμο, στο διαμέρισμα του κινητήρα και σε οποιοδήποτε χωριστό διαμέρισμα προορίζεται για θερμαντήρα καύσης του οχήματος, εφόσον η κλίση του υπερβαίνει το 15 % από την οριζόντια θέση, όταν το όχημα έχει τη μάζα οχήματος σε τάξη πορείας και είναι σταματημένο σε ομαλή και οριζόντια επιφάνεια.
 3. ΑΙΤΗΣΗ ΓΙΑ ΧΟΡΗΓΗΣΗ ΕΓΚΡΙΣΗΣ
 3.1. Η αίτηση για χορήγηση έγκρισης ενός τύπου οχήματος ή κατασκευαστικού στοιχείου βάσει του παρόντος κανονισμού υποβάλλεται από τον κατασκευαστή.
 3.2. Συνοδεύεται από δελτίο πληροφοριών σύμφωνα με το υπόδειγμα του παραρτήματος 1 ή του παραρτήματος 2.
 3.3. Στην τεχνική υπηρεσία που είναι αρμόδια για τη διενέργεια των δοκιμών έγκρισης τύπου πρέπει να υποβάλλονται τα εξής:
 3.3.1.
 στην περίπτωση έγκρισης οχήματος: όχημα αντιπροσωπευτικό του τύπου για τον οποίο ζητείται η έγκριση·
 3.3.2.
 στην περίπτωση κατασκευαστικών στοιχείων που έχουν ήδη λάβει έγκριση τύπου: στην αίτηση για την έγκριση τύπου οχήματος θα εσωκλείεται κατάλογος των αριθμών έγκρισης τύπου και των ονομασιών τύπου κατασκευαστή των συγκεκριμένων μερών·
 3.3.3.
 στην περίπτωση κατασκευαστικών στοιχείων χωρίς έγκριση τύπου:
 3.3.3.1.


text:
δείγματα, ο αριθμός των οποίων καθορίζεται στα παραρτήματα 6 έως 9, των κατασκευαστικών στοιχείων που χρησιμοποιούνται στα οχήματα, τα οποία είναι αντιπροσωπευτικά του τύπου για τον οποίο ζητείται η έγκριση,
 3.3.3.2.
 επιπλέον, υποβάλλεται ένα δείγμα στην τεχνική υπηρεσία για μελλοντική χρήση του ως δείγματος αναφοράς,
 3.3.3.3.
 για διατάξεις, όπως καθίσματα, πετάσματα, διαχωριστικά τοιχώματα κ.λπ., τα δείγματα που καθορίζονται στο σημείο 3.3.3.1 και μια πλήρης διάταξη όπως αναφέρεται παραπάνω,
 3.3.3.4.
 τα δείγματα είναι σαφώς και ανεξίτηλα σημειωμένα με την εμπορική ονομασία ή το εμπορικό σήμα του αιτούντος και με τον χαρακτηρισμό του τύπου.
 4. ΕΓΚΡΙΣΗ
 4.1. Αν ο τύπος που υποβάλλεται προς έγκριση βάσει του παρόντος κανονισμού πληροί τις απαιτήσεις του/των συναφούς/-ών μέρους/-ών του παρόντος κανονισμού, χορηγείται έγκριση για τον συγκεκριμένο τύπο.
 4.2. Χορηγείται αριθμός έγκρισης για κάθε εγκρινόμενο τύπο. Τα δύο πρώτα ψηφία του (επί του παρόντος 02, που αντιστοιχούν στη σειρά τροποποιήσεων 02) δηλώνουν τη σειρά τροποποιήσεων που ενσωματώνουν τις πλέον πρόσφατες σημαντικές τεχνικές τροποποιήσεις που έχουν γίνει στον κανονισμό τη στιγμή της έκδοσης της έγκρισης. Απαγορεύεται το ίδιο συμβαλλόμενο μέρος να αποδώσει τον ίδιο αριθμό σε άλλο τύπο οχήματος ή κατασκευαστικού στοιχείου βάσει του παρόντος κανονισμού.
 4.3. Η ειδοποίηση για τη χορήγηση έγκρισης ή επέκτασης έγκρισης τύπου δυνάμει του παρόντος κανονισμού κοινοποιείται στα συμβαλλόμενα μέρη της συμφωνίας εφαρμογής του παρόντος κανονισμού με έντυπο σύμφωνα με το πρότυπο του παραρτήματος 3 ή του παραρτήματος 4, κατά περίπτωση, του παρόντος κανονισμού.
 4.4. Σε ευδιάκριτο και ευκόλως προσπελάσιμο σημείο που θα καθορίζεται στο έντυπο της έγκρισης θα τοποθετείται σε κάθε όχημα, ανάλογα με τον τύπο οχήματος που εγκρίνεται βάσει του παρόντος κανονισμού, διεθνές σήμα έγκρισης που θα αποτελείται από:
 4.4.1.
 κύκλο ο οποίος περιβάλλει το αλφαβητικό στοιχείο «E», ακολουθούμενο από τον διακριτικό αριθμό της χώρας η οποία χορήγησε την έγκριση (2)·
 4.4.2.
 τον αριθμό του παρόντος κανονισμού, ακολουθούμενο από το γράμμα «R», τον λατινικό αριθμό «Ι» που δηλώνει το μέρος Ι του παρόντος κανονισμού, μία παύλα και τον αριθμό έγκρισης στα δεξιά του κύκλου που προβλέπεται στο σημείο 4.4.1·
 4.4.3.
 εάν το όχημα συμμορφώνεται με τύπο οχήματος που έχει εγκριθεί στο πλαίσιο ενός ή περισσότερων άλλων κανονισμών προσαρτημένων στη συμφωνία, στη χώρα η οποία χορηγεί έγκριση δυνάμει του παρόντος κανονισμού, δεν χρειάζεται να επαναλαμβάνεται το σύμβολο που καθορίζεται στο σημείο 4.4.1· σε μια τέτοια περίπτωση, οι κανονισμοί βάσει των οποίων έχει χορηγηθεί έγκριση στη χώρα η οποία έχει χορηγήσει την έγκριση βάσει του παρόντος κανονισμού, τοποθετούνται σε κατακόρυφες στήλες στα δεξιά του συμβόλου που προβλέπεται στο σημείο 4.4.1·
 4.4.4.
 το σήμα έγκρισης πρέπει να είναι ευανάγνωστο και ανεξίτηλο·
 4.4.5.
 το σήμα έγκρισης τίθεται κοντά ή επάνω στην πινακίδα με τα στοιχεία του οχήματος που τοποθετεί ο κατασκευαστής.
 4.5. Τα υλικά παραγωγής δεν χρειάζεται να σημαίνονται μεμονωμένα. Ωστόσο, η συσκευασία με την οποία διατίθενται στην αγορά πρέπει να είναι επισημασμένη με διεθνές σήμα έγκρισης αποτελούμενο από:
 4.5.1.
 κύκλο ο οποίος περιβάλλει το γράμμα «E», ακολουθούμενο από τον διακριτικό αριθμό της χώρας η οποία χορήγησε την έγκριση (2)·
 4.5.2.
 τον αριθμό του παρόντος κανονισμού, ακολουθούμενο από το γράμμα «R», τον λατινικό αριθμό «ΙΙ»


text:
που δηλώνει το μέρος ΙΙ του παρόντος κανονισμού, μία παύλα και τον αριθμό έγκρισης στα δεξιά του κύκλου που προβλέπεται στο σημείο 4.4.1·
 4.5.3.
 κοντά στον κύκλο:
 4.5.3.1.
 σύμβολα που δηλώνουν την κατεύθυνση στην οποία μπορεί να τοποθετηθεί το υλικό:
 για την οριζόντια κατεύθυνση (βλέπε σημείο 6.2.1)·
 για την κατακόρυφη κατεύθυνση (βλέπε σημεία 6.2.3 και 6.2.4)·
 για την οριζόντια και την κατακόρυφη κατεύθυνση (βλέπε σημεία 6.2.1, 6.2.3 και 6.2.4)·
 4.5.3.2.
 το σύμβολο «V» που δηλώνει ότι το υλικό πληροί τις απαιτήσεις του σημείου 6.2.2·
 4.5.4.
 το σήμα έγκρισης πρέπει να είναι ευανάγνωστο και ανεξίτηλο.
 4.6. Τα κατασκευαστικά στοιχεία είναι δυνατόν να επισημαίνονται με το σήμα έγκρισης που περιγράφεται στο σημείο 4.5.
 4.6.1. Εφόσον επισημαίνονται, η σήμανση των ολοκληρωμένων κατασκευαστικών στοιχείων όπως είναι τα καθίσματα, τα διαχωριστικά τοιχώματα, τα ράφια αποσκευών κ.λπ., περιλαμβάνει το σύμβολο «CD» το οποίο δηλώνει ότι το κατασκευαστικό στοιχείο έχει εγκριθεί ως πλήρης διάταξη (complete device).
 4.7. Στο παράρτημα 5 του παρόντος κανονισμού παρατίθενται παραδείγματα της σχηματικής διάταξης των σημάτων έγκρισης.
 5. ΜΕΡΟΣ I: ΕΓΚΡΙΣΗ ΤΥΠΟΥ ΟΧΗΜΑΤΟΣ ΟΣΟΝ ΑΦΟΡΑ ΤΗ ΣΥΜΠΕΡΙΦΟΡΑ ΚΑΤΑ ΤΗΝ ΚΑΥΣΗ ΤΩΝ ΚΑΤΑΣΚΕΥΑΣΤΙΚΩΝ ΣΤΟΙΧΕΙΩΝ ΠΟΥ ΧΡΗΣΙΜΟΠΟΙΟΥΝΤΑΙ ΣΤΟΝ ΕΣΩΤΕΡΙΚΟ ΘΑΛΑΜΟ, ΣΤΟ ΔΙΑΜΕΡΙΣΜΑ ΤΟΥ ΚΙΝΗΤΗΡΑ ΚΑΙ ΣΕ ΟΠΟΙΟΔΗΠΟΤΕ ΧΩΡΙΣΤΟ ΔΙΑΜΕΡΙΣΜΑ ΠΡΟΟΡΙΖΕΤΑΙ ΓΙΑ ΘΕΡΜΑΝΤΗΡΑ ΚΑΥΣΗΣ ΚΑΙ/Η ΤΗΝ ΙΔΙΟΤΗΤΑ ΑΠΩΘΗΣΗΣ ΚΑΥΣΙΜΩΝ Η ΛΙΠΑΝΤΙΚΩΝ ΤΩΝ ΜΟΝΩΤΙΚΩΝ ΥΛΙΚΩΝ ΠΟΥ ΧΡΗΣΙΜΟΠΟΙΟΥΝΤΑΙ ΣΤΟ ΔΙΑΜΕΡΙΣΜΑ ΤΟΥ ΚΙΝΗΤΗΡΑ ΚΑΙ ΣΕ ΟΠΟΙΟΔΗΠΟΤΕ ΧΩΡΙΣΤΟ ΔΙΑΜΕΡΙΣΜΑ ΠΡΟΟΡΙΖΕΤΑΙ ΓΙΑ ΘΕΡΜΑΝΤΗΡΑ ΚΑΥΣΗΣ
 5.1. Ορισμός
 Για τους σκοπούς του μέρους Ι του παρόντος κανονισμού,
 5.1.1.
 ως «τύπος οχήματος» νοούνται τα οχήματα τα οποία δεν διαφέρουν σε ουσιώδη χαρακτηριστικά, όπως η ονομασία τύπου του κατασκευαστή.
 5.2. Προδιαγραφές
 5.2.1. Τα υλικά στο εσωτερικό και όχι πάνω από 13 mm πέρα από τον εσωτερικό θάλαμο, τα υλικά του διαμερίσματος του κινητήρα και τα υλικά οποιουδήποτε χωριστού διαμερίσματος προορίζεται για θερμαντήρα καύσης που χρησιμοποιούνται στο όχημα που υποβάλλεται σε έγκριση τύπου πληρούν τις απαιτήσεις του μέρους ΙΙ του παρόντος κανονισμού.
 5.2.2. Τα υλικά και/ή ο εξοπλισμός, που χρησιμοποιούνται στον εσωτερικό θάλαμο, στο διαμέρισμα του κινητήρα και σε οποιοδήποτε χωριστό διαμέρισμα προορίζεται για θερμαντήρα καύσης και/ή σε διατάξεις που είναι εγκεκριμένες ως κατασκευαστικά στοιχεία τοποθετούνται έτσι ώστε να ελαχιστοποιείται ο κίνδυνος ανάπτυξης και διάδοσης φλόγας.
 5.2.3. Αυτού του είδους υλικά και/ή εξοπλισμός τοποθετούνται αποκλειστικά σύμφωνα με τον σκοπό για τον οποίο προορίζονται και σύμφωνα με τη δοκιμή (ή τις δοκιμές) στις οποίες έχουν υποβληθεί (βλέπε σημεία 6.2.1, 6.2.2, 6.2.3, 6.2.4, 6.2.5, 6.2.6 και 6.2.7), ιδιαίτερα όσον αφορά τη συμπεριφορά τους κατά την καύση και την τήξη (οριζόντια/κατακόρυφη κατεύθυνση) και/ή την ικανότητά τους να απωθούν καύσιμα ή λιπαντικά.
 5.2.4. Κάθε συγκολλητικό μέσο που χρησιμοποιείται για την προσκόλληση του εσωτερικού υλικού στη βάση υποδοχής του δεν πρέπει, κατά το δυνατόν, να οξύνει τη συμπεριφορά του υλικού στην καύση.
 6. ΜΕΡΟΣ II: ΕΓΚΡΙΣΗ ΚΑΤΑΣΚΕΥΑΣΤΙΚΟΥ ΣΤΟΙΧΕΙΟΥ ΟΣΟΝ ΑΦΟΡΑ ΤΗ ΣΥΜΠΕΡΙΦΟΡΑ ΤΟΥ ΚΑΤΑ ΤΗΝ ΚΑΥΣΗ ΚΑΙ/Η ΤΗΝ ΙΚΑΝΟΤΗΤΑ ΤΟΥ ΑΠΩΘΗΣΗΣ ΚΑΥΣΙΜΩΝ Ή ΛΙΠΑΝΤΙΚΩΝ
 6.1. Ορισμοί
 Για τους σκοπούς του μέρους ΙΙ του παρόντος κανονισμού,
 6.1.1.
 ως «τύπος κατασκευαστικού στοιχείου» νοούνται τα κατασκευαστικά στοιχεία που δεν διαφέρουν όσον αφορά βασικά χαρακτηριστικά τους όπως:
 6.1.1.1.
 τον καθοριζόμενο από τον κατασκευαστή τύπο,
 6.1.1.2.


text:
την προβλεπόμενη χρήση (ταπετσαρία καθισμάτων, επένδυση οροφής, μόνωση κ.λπ.),
 6.1.1.3.
 το ή τα βασικά υλικά (π.χ. μαλλί, πλαστικό, ελαστικό, μεικτά υλικά),
 6.1.1.4.
 τον αριθμό των στρωμάτων στην περίπτωση σύνθετων υλικών και
 6.1.1.5.
 άλλα χαρακτηριστικά στον βαθμό που αυτά έχουν σημαντική επίδραση στη συμπεριφορά που προδιαγράφεται στον παρόντα κανονισμό·
 6.1.2.
 ως «ταχύτητα καύσης» νοείται το πηλίκο της καμένης απόστασης, που μετριέται σύμφωνα με το παράρτημα 6 και/ή το παράρτημα 8 του παρόντος κανονισμού, προς το χρόνο που απαιτείται για την καύση της απόστασης αυτής. Εκφράζεται σε χιλιοστά ανά λεπτό·
 6.1.3.
 ως «σύνθετο υλικό» νοείται το υλικό το οποίο αποτελείται από στρώματα παρόμοιων ή διαφορετικών υλικών που συγκρατούνται στενά μεταξύ τους στις επιφάνειές τους με συγκόλληση, σύνδεση, επίστρωση, ηλεκτροσυγκόλληση, κ.λπ. Όταν διάφορα υλικά συνδέονται μεταξύ τους με διαλείποντα τρόπο (π.χ. με ράψιμο, συγκόλληση υψηλής συχνότητας, πριτσίνια), τα υλικά αυτά δεν πρέπει να θεωρούνται ως σύνθετα υλικά·
 6.1.4.
 ως «εκτεθειμένη όψη» νοείται η πλευρά ενός υλικού που βλέπει προς τον θάλαμο επιβατών, το διαμέρισμα του κινητήρα και οποιοδήποτε χωριστό διαμέρισμα προορίζεται για θερμαντήρα καύσης όταν το υλικό είναι τοποθετημένο στο όχημα·
 6.1.5.
 ως «ταπετσαρία» νοείται ο συνδυασμός του εσωτερικού παραγεμίσματος και του επιφανειακού υλικού τελειώματος που μαζί αποτελούν το μαλακό μέρος του πλαισίου του καθίσματος·
 6.1.6.
 ως «εσωτερική/-ές επένδυση/-εις» νοείται το/τα υλικό/-α που (μαζί) συνιστά/-ούν το τελείωμα επιφάνειας και το υπόστρωμα οροφής, τοιχώματος ή δαπέδου·
 6.1.7.
 ως «μονωτικό/-α υλικό/-ά» νοείται το/τα υλικό/-ά που χρησιμοποιείται/-ούνται για να περιοριστεί η μεταφορά της θερμότητας με επαγωγή, ακτινοβολία ή αγωγή και για λόγους ηχομόνωσης στο διαμέρισμα του κινητήρα και σε οποιοδήποτε χωριστό διαμέρισμα προορίζεται για θερμαντήρα καύσης·
 6.1.8.
 ως «ιδιότητα απώθησης καυσίμων ή λιπαντικών» νοείται η ιδιότητα των υλικών να απωθούν καύσιμα ή λιπαντικά όταν η μέτρηση πραγματοποιείται σύμφωνα με το παράρτημα 9 του παρόντος κανονισμού.
 6.2. Προδιαγραφές
 6.2.1. Τα ακόλουθα υλικά υποβάλλονται στη δοκιμή που περιγράφεται στο παράρτημα 6 του παρόντος κανονισμού:
 α)
 τα υλικά και τα σύνθετα υλικά που τοποθετούνται σε οριζόντια θέση στον εσωτερικό θάλαμο και,
 β)
 το/τα μονωτικό/-α υλικό/-ά που τοποθετούνται σε οριζόντια θέση στο διαμέρισμα του κινητήρα και σε οποιοδήποτε χωριστό διαμέρισμα προορίζεται για θερμαντήρα καύσης.
 Το αποτέλεσμα της δοκιμής θεωρείται ικανοποιητικό εάν, λαμβανομένων υπόψη των χειρότερων αποτελεσμάτων της δοκιμής, η οριζόντια ταχύτητα καύσης δεν υπερβαίνει τα 100 mm/min ή η φλόγα σβήνει πριν φθάσει στο τελικό σημείο μέτρησης.
 Τα υλικά τα οποία πληρούν τις απαιτήσεις του σημείου 6.2.3 θεωρείται ότι πληρούν τις απαιτήσεις της παρούσας παραγράφου.
 6.2.2. Τα ακόλουθα υλικά υποβάλλονται στη δοκιμή που περιγράφεται στο παράρτημα 7 του παρόντος κανονισμού:
 α)
 τα υλικά και τα σύνθετα υλικά που τοποθετούνται σε ύψος μεγαλύτερο των 500 mm από το μαξιλάρι του καθίσματος και στην οροφή του οχήματος,
 β)
 το/τα μονωτικό/-α υλικό/-ά που τοποθετούνται στο διαμέρισμα του κινητήρα και σε οποιοδήποτε χωριστό διαμέρισμα προορίζεται για θερμαντήρα καύσης.
 Το αποτέλεσμα της δοκιμής θεωρείται ικανοποιητικό, εάν, λαμβανομένων υπόψη των χειρότερων αποτελεσμάτων της δοκιμής, δεν δημιουργείται καμία σταγόνα που να προκαλεί ανάφλεξη του βαμβακιού.
 6.2.3. Τα ακόλουθα υλικά υποβάλλονται στη δοκιμή που περιγράφεται στο παράρτημα 8 του παρόντος κανονισμού:
 α)
 τα υλικά και τα σύνθετα υλικά


text:
που τοποθετούνται σε κατακόρυφη θέση στον εσωτερικό θάλαμο,
 β)
 το/τα μονωτικό/-α υλικό/-ά που τοποθετούνται σε κατακόρυφη θέση στο διαμέρισμα του κινητήρα και σε οποιοδήποτε χωριστό διαμέρισμα προορίζεται για θερμαντήρα καύσης.
 Το αποτέλεσμα της δοκιμής θεωρείται ικανοποιητικό εάν, λαμβανομένων υπόψη των χειρότερων αποτελεσμάτων της δοκιμής, η κατακόρυφη ταχύτητα καύσης δεν υπερβαίνει τα 100 mm/min ή η φλόγα σβήνει πριν καταστρέψει ένα από τα πρώτα νήματα ένδειξης.
 6.2.4. Τα υλικά που επιτυγχάνουν μια μέση τιμή κρίσιμης θερμικής ροής κατά το σβήσιμο (CFE) μεγαλύτερη ή ίση των 20 kW/m2, όταν υποβάλλονται σε δοκιμή σύμφωνα με το πρότυπο ISO 5658-2 (3), θεωρείται ότι συμμορφώνονται με τις απαιτήσεις των σημείων 6.2.2 και 6.2.3, υπό την προϋπόθεση ότι δεν παρατηρούνται φλεγόμενες σταγόνες, λαμβανομένων υπόψη των χειρότερων αποτελεσμάτων της δοκιμής.
 6.2.5. Όλα τα μονωτικά υλικά που είναι τοποθετημένα στο διαμέρισμα του κινητήρα και σε οποιοδήποτε χωριστό διαμέρισμα προορίζεται για θερμαντήρα καύσης υποβάλλονται στη δοκιμή που περιγράφεται στο παράρτημα 9 του παρόντος κανονισμού.
 Το αποτέλεσμα της δοκιμής θεωρείται ικανοποιητικό, εάν, λαμβανομένων υπόψη των χειρότερων αποτελεσμάτων της δοκιμής, η αύξηση του βάρους του δείγματος της δοκιμής δεν υπερβαίνει το 1 g.
 Οι αναγκαίες για τεχνικούς λόγους εσοχές, π.χ. για να περάσουν σωλήνες ή άλλα δομικά στοιχεία μέσα από το υλικό, επιτρέπονται εφόσον διατηρείται η προστασία (π.χ. σφραγιστικό υλικό, ταινία ...).
 6.2.6. Τα ηλεκτρικά καλώδια υποβάλλονται σε δοκιμή αντοχής στη διάδοση της φλόγας που περιγράφεται στο πρότυπο ISΟ 6722:2006, παράγραφος 12.
 Το αποτέλεσμα της δοκιμής θεωρείται ικανοποιητικό εάν, λαμβανομένων υπόψη των χειρότερων αποτελεσμάτων της δοκιμής, οι φλόγες καύσης του μονωτικού υλικού σβήνουν εντός 70 δευτερολέπτων και τουλάχιστον 50 mm μόνωσης στο επάνω μέρος του δείγματος δοκιμής παραμένουν άκαυστα.
 6.2.7. Τα υλικά που δεν απαιτείται να υποβληθούν στις δοκιμές που περιγράφονται στα παραρτήματα 6 έως 8 είναι:
 6.2.7.1.
 μέρη κατασκευασμένα από μέταλλο ή γυαλί·
 6.2.7.2.
 κάθε παρελκόμενο μεμονωμένου καθίσματος με μάζα μη μεταλλικού υλικού μικρότερη από 200 g, εάν η συνολική μάζα των παρελκόμενων αυτών υπερβαίνει τα 400 g μη μεταλλικού υλικού ανά κάθισμα, τότε πρέπει να υποβάλλεται σε δοκιμή κάθε υλικό·
 6.2.7.3.
 στοιχεία των οποίων το εμβαδόν ή ο όγκος δεν υπερβαίνει αντίστοιχα:
 6.2.7.3.1.
 τα 100 cm2 ή τα 40 cm3 για τα στοιχεία που συνδέονται με ένα μεμονωμένο κάθισμα,
 6.2.7.3.2.
 τα 300 cm2 ή 120 cm3 ανά σειρά καθισμάτων και, κατά μέγιστο, ανά γραμμικό μέτρο του εσωτερικού του εσωτερικού θαλάμου για τα στοιχεία εκείνα που είναι κατανεμημένα στο όχημα και τα οποία δεν συνδέονται με ένα μεμονωμένο κάθισμα·
 6.2.7.4.
 στοιχεία για τα οποία δεν είναι δυνατόν να ληφθεί δείγμα στις προδιαγραφόμενες διαστάσεις, όπως καθορίζεται στο σημείο 3.1 του παραρτήματος 6 και στο σημείο 3 του παραρτήματος 7.
 7. ΤΡΟΠΟΠΟΙΗΣΗ ΤΥΠΟΥ ΚΑΙ ΕΠΕΚΤΑΣΗ ΕΓΚΡΙΣΗΣ
 7.1. Κάθε τροποποίηση τύπου οχήματος ή κατασκευαστικού στοιχείου σε σχέση με τον παρόντα κανονισμό κοινοποιείται στην αρμόδια για τις εγκρίσεις αρχή που χορήγησε την έγκριση τύπου του οχήματος ή του κατασκευαστικού στοιχείου. Η αρχή δύναται στη συνέχεια είτε:
 7.1.1.
 να θεωρήσει ότι οι επελθούσες τροποποιήσεις είναι απίθανο να έχουν κάποιο αξιοσημείωτο δυσμενές αποτέλεσμα και ότι σε κάθε περίπτωση τα οχήματα ή τα κατασκευαστικά στοιχεία εξακολουθούν να


text:
συμμορφώνονται με τις απαιτήσεις, ή
 7.1.2.
 να απαιτήσει τη σύνταξη μιας επιπλέον έκθεσης δοκιμής από την αρμόδια για τη διεξαγωγή δοκιμών τεχνική υπηρεσία.
 7.2. Η επικύρωση ή η απόρριψη της έγκρισης, στην οποία προσδιορίζονται οι τροποποιήσεις, κοινοποιείται στα συμβαλλόμενα μέρη της συμφωνίας εφαρμογής του παρόντος κανονισμού σύμφωνα με τη διαδικασία που ορίζεται στο σημείο 4.3 ανωτέρω.
 7.3. Η αρμόδια αρχή που χορηγεί επέκταση έγκρισης εκχωρεί έναν αριθμό σειράς σε κάθε έντυπο κοινοποίησης που συντάσσεται για μια τέτοια επέκταση και ενημερώνει σχετικά τα άλλα μέρη της συμφωνίας του 1958 που εφαρμόζουν τον παρόντα κανονισμό με δελτίο κοινοποίησης σύμφωνα με το υπόδειγμα του παραρτήματος 3 ή του παραρτήματος 4 του παρόντος κανονισμού.
 8. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 Οι διαδικασίες συμμόρφωσης της παραγωγής ανταποκρίνονται στις διαδικασίες που καθορίζονται στη συμφωνία, προσάρτημα 2 (E/ECE/324-E/ECE/TRANS/505/Rev.2) με τις ακόλουθες απαιτήσεις:
 8.1.
 τα οχήματα/κατασκευαστικά στοιχεία που εγκρίνονται βάσει του παρόντος κανονισμού πρέπει να κατασκευάζονται έτσι ώστε να συμμορφώνονται με τον εγκεκριμένο τύπο πληρώντας τις απαιτήσεις του σχετικού μέρους (των σχετικών μερών) του παρόντος κανονισμού·
 8.2.
 η αρχή έγκρισης τύπου η οποία έχει χορηγήσει την έγκριση τύπου δύναται ανά πάσα στιγμή να προβεί σε επαλήθευση των μεθόδων ελέγχου της συμμόρφωσης που εφαρμόζονται σε κάθε εγκατάσταση παραγωγής. Η κανονική συχνότητα αυτών των επαληθεύσεων είναι μία κάθε δύο έτη.
 9. ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 9.1. Η έγκριση που χορηγείται για έναν τύπο οχήματος/κατασκευαστικού στοιχείου σύμφωνα με τον παρόντα κανονισμό μπορεί να ανακληθεί, εάν δεν πληρούνται οι απαιτήσεις που εκτίθενται ανωτέρω.
 9.2. Όταν ένα συμβαλλόμενο μέρος της συμφωνίας που εφαρμόζει τον παρόντα κανονισμό ανακαλεί μια έγκριση που είχε προηγουμένως χορηγήσει, ενημερώνει αμέσως τα λοιπά συμβαλλόμενα μέρη που εφαρμόζουν τον παρόντα κανονισμό μέσω ενός δελτίου κοινοποίησης, σύμφωνα με το πρότυπο του παραρτήματος 3 ή του παραρτήματος 4 του παρόντος κανονισμού.
 10. ΟΡΙΣΤΙΚΗ ΠΑΥΣΗ ΤΗΣ ΠΑΡΑΓΩΓΗΣ
 Εάν ο κάτοχος έγκρισης παύσει οριστικά την παραγωγή οχήματος το οποίο έχει έγκριση τύπου σύμφωνα με τον παρόντα κανονισμό ενημερώνει την αρχή έγκρισης τύπου η οποία χορήγησε την έγκριση. Αφού λάβει τη σχετική κοινοποίηση, η εν λόγω αρχή ενημερώνει σχετικά τα υπόλοιπα συμβαλλόμενα μέρη στη συμφωνία του 1958, τα οποία εφαρμόζουν τον παρόντα κανονισμό, μέσω δελτίου κοινοποίησης σύμφωνα με το υπόδειγμα που παρατίθεται στο παράρτημα 3 ή στο παράρτημα 4 του παρόντος κανονισμού.
 11. ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ ΚΑΘΩΣ ΚΑΙ ΤΩΝ ΑΡΧΩΝ ΕΓΚΡΙΣΗΣ ΤΥΠΟΥ
 Τα συμβαλλόμενα μέρη στη συμφωνία του 1958 που εφαρμόζουν τον παρόντα κανονισμό κοινοποιούν στη γραμματεία των Ηνωμένων Εθνών τις ονομασίες και τις διευθύνσεις των τεχνικών υπηρεσιών που είναι αρμόδιες για τη διενέργεια των δοκιμών έγκρισης τύπου καθώς και των αρχών έγκρισης τύπου και στις οποίες πρέπει να αποστέλλονται τα δελτία χορήγησης ή επέκτασης ή απόρριψης ή ανάκλησης έγκρισης τύπου που εκδίδονται σε άλλες χώρες.
 12. ΜΕΤΑΒΑΤΙΚΕΣ ΔΙΑΤΑΞΕΙΣ
 12.1. Από την επίσημη ημερομηνία έναρξης ισχύος της σειράς τροποποιήσεων 01, κανένα συμβαλλόμενο μέρος που εφαρμόζει τον παρόντα κανονισμό δεν μπορεί να αρνηθεί τη χορήγηση εγκρίσεων δυνάμει του παρόντος κανονισμού, όπως αυτός τροποποιήθηκε από τη σειρά τροποποιήσεων 01.
 12.2. Ύστερα από 24 μήνες από την


text:
επίσημη ημερομηνία έναρξης ισχύος της σειράς τροποποιήσεων 01, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις μόνον αν ο προς έγκριση τύπος οχήματος ή τύπος κατασκευαστικού στοιχείου πληροί τις απαιτήσεις του παρόντος κανονισμού όπως τροποποιήθηκε με τη σειρά τροποποιήσεων 01.
 12.3. Με έναρξη 60 μήνες μετά την επίσημη ημερομηνία έναρξης ισχύος της σειράς τροποποιήσεων 01, τα συμβαλλόμενα μέρη που εφαρμόζουν τον παρόντα κανονισμό δύνανται να αρνηθούν την πρώτη εθνική ή περιφερειακή ταξινόμηση (πρώτη θέση σε κυκλοφορία) οχήματος το οποίο δεν πληροί τις απαιτήσεις του παρόντος κανονισμού όπως τροποποιήθηκε από τη σειρά τροποποιήσεων 01.
 12.4. Ακόμα και μετά την έναρξη ισχύος της σειράς τροπολογιών 01 του παρόντος κανονισμού, οι εγκρίσεις των κατασκευαστικών στοιχείων με βάση τις προηγούμενες σειρές τροπολογιών του παρόντος κανονισμού εξακολουθούν να ισχύουν και τα συμβαλλόμενα μέρη που εφαρμόζουν τον παρόντα κανονισμό εξακολουθούν να τις αποδέχονται.
 12.5. Κανένα συμβαλλόμενο μέρος που εφαρμόζει τον παρόντα κανονισμό δεν απορρίπτει τη χορήγηση επέκτασης έγκρισης σύμφωνα με τη σειρά τροποποιήσεων 00 του παρόντος κανονισμού.
 12.6. Από την επίσημη ημερομηνία έναρξης ισχύος της σειράς τροποποιήσεων 02, κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση έγκρισης δυνάμει του παρόντος κανονισμού, όπως αυτός τροποποιήθηκε από τη σειρά τροποποιήσεων 02.
 12.7. Ύστερα από 48 μήνες από την επίσημη ημερομηνία έναρξης ισχύος της σειράς τροποποιήσεων 02, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις μόνον αν ο προς έγκριση τύπος κατασκευαστικού στοιχείου πληροί τις απαιτήσεις του παρόντος κανονισμού όπως τροποποιήθηκε με τη σειρά τροποποιήσεων 02.
 12.8. Ύστερα από 60 μήνες από την επίσημη ημερομηνία έναρξης ισχύος της σειράς τροποποιήσεων 02, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις μόνον αν ο προς έγκριση τύπος οχήματος πληροί τις απαιτήσεις του παρόντος κανονισμού όπως τροποποιήθηκε με τη σειρά τροποποιήσεων 02.
 12.9. Με έναρξη 96 μήνες μετά την επίσημη ημερομηνία έναρξης ισχύος της σειράς τροποποιήσεων 02, τα συμβαλλόμενα μέρη που εφαρμόζουν τον παρόντα κανονισμό δύνανται να αρνηθούν την πρώτη εθνική ταξινόμηση (πρώτη θέση σε κυκλοφορία) οχήματος το οποίο δεν πληροί τις απαιτήσεις του παρόντος κανονισμού όπως τροποποιήθηκε από τη σειρά τροποποιήσεων 02.
 12.10. Ακόμα και μετά την έναρξη ισχύος της σειράς τροποποιήσεων 02, οι εγκρίσεις κατασκευαστικών στοιχείων με βάση τις προηγούμενες σειρές τροποποιήσεων του κανονισμού εξακολουθούν να ισχύουν και τα συμβαλλόμενα μέρη που εφαρμόζουν τον παρόντα κανονισμό εξακολουθούν να τις αποδέχονται.
 (1) Όπως ορίζεται στην ενοποιημένη απόφαση για την κατασκευή οχημάτων (R.E.3), έγγραφο ECE/TRANS/WP.29/78/Rev.2, para. 2.
 (2) Οι χαρακτηριστικοί αριθμοί των συμβαλλόμενων μερών στη συμφωνία του 1958 παρατίθενται στο παράρτημα 3 του ενοποιημένου ψηφίσματος για την κατασκευή οχημάτων (R.E.3), έγγραφο ECE/TRANS/WP.29/78/Rev.2/Amend. 1.
 (3) ISO 5658-2:2006 Reaction to fire tests — spread of flame — Part 2: Lateral spread on building and transport products in vertical configuration (Αντίδραση σε δοκιμές πυρκαγιάς — Επέκταση πυρκαγιάς — Μέρος 2: Πλευρική επέκταση σε δομικά προϊόντα και προϊόντα για τις μεταφορές κατακόρυφης διάταξης).
 ΠΑΡΑΡΤΗΜΑ 1
 ΔΕΛΤΙΟ ΠΛΗΡΟΦΟΡΙΩΝ ΟΧΗΜΑΤΟΣ
 Σύμφωνα με το σημείο 3.2 του παρόντος κανονισμού σχετικά με την έγκριση τύπου οχήματος όσον αφορά τη συμπεριφορά κατά την καύση των κατασκευαστικών στοιχείων που χρησιμοποιούνται στον εσωτερικό


text:
θάλαμο, στο διαμέρισμα του κινητήρα και σε οποιοδήποτε χωριστό διαμέρισμα προορίζεται για θερμαντήρα καύσης και/ή την ιδιότητα απώθησης καυσίμων ή λιπαντικών των μονωτικών υλικών που χρησιμοποιούνται στο διαμέρισμα του κινητήρα και σε οποιοδήποτε χωριστό διαμέρισμα προορίζεται για θερμαντήρα καύσης
 1. Γενικά
 1.1. Μάρκα (εμπορική επωνυμία του κατασκευαστή): ...
 1.2. Τύπος και γενική/-ές εμπορική/-ές περιγραφή/-ές: ...
 1.3. Μέσα εξακρίβωσης του τύπου, εάν επισημαίνονται στο όχημα: ...
 1.4. Θέση της εν λόγω σήμανσης: ...
 1.5. Κατηγορία του οχήματος (1): ...
 1.6. Ονοματεπώνυμο και διεύθυνση του κατασκευαστή: ...
 1.7. Διεύθυνση/-εις του/των εργοστασίου/-ων συναρμολόγησης: ...
 2. Γενικά κατασκευαστικά χαρακτηριστικά του οχήματος
 2.1. Φωτογραφίες και/ή σχέδια αντιπροσωπευτικού οχήματος:
 3. Αμάξωμα
 Εσωτερικός εξοπλισμός και/ή μονωτικά υλικά
 3.1. Καθίσματα
 3.1.1. Αριθμός: ...
 3.2. Υλικό/-ά που χρησιμοποιούνται στον εσωτερικό θάλαμο· για κάθε υλικό αναφέρεται
 3.2.1. Αριθμός έγκρισης τύπου του κατασκευαστικού στοιχείου, εάν υπάρχει: ...
 3.2.2. Μάρκα: ...
 3.2.3. Ονομασία του τύπου: ...
 3.2.4. Υποβλήθηκε σε δοκιμή σύμφωνα με το σημείο 6.2.1, 6.2.2, 6.2.3, 6.2.4 (2): ...
 3.2.5. Για τα μη εγκεκριμένα υλικά
 3.2.5.1. Προσδιορισμός βασικού/-ών υλικού/-ών: ... / ... ...
 3.2.5.2. Σύνθετο/απλό (2) υλικό, αριθμός στρωμάτων (2): ...
 3.2.5.3. Τύπος επικάλυψης (2): ...
 3.2.5.4. Μέγιστο/ελάχιστο πάχος ... mm
 3.3. Υλικά που χρησιμοποιούνται για λόγους μόνωσης στο διαμέρισμα του κινητήρα και/ή σε οποιοδήποτε χωριστό διαμέρισμα προορίζεται για θερμαντήρα καύσης· για κάθε υλικό αναφέρεται
 3.3.1. Αριθμός έγκρισης τύπου του κατασκευαστικού στοιχείου, εάν υπάρχει: ...
 3.3.2. Μάρκα: ...
 3.3.3. Ονομασία του τύπου: ...
 3.3.4. Υποβλήθηκε σε δοκιμή σύμφωνα με το σημείο 6.2.1, 6.2.2, 6.2.3, 6.2.4, 6.2.5 (2): ...
 3.3.5. Για τα μη εγκεκριμένα υλικά
 3.3.5.1. Προσδιορισμός βασικού/-ών υλικού/-ών: ... / ... ...
 3.3.5.2. Σύνθετο/απλό (2) υλικό, αριθμός στρωμάτων (2): ...
 3.3.5.3. Τύπος επικάλυψης (2): ...
 3.3.5.4. Μέγιστο/ελάχιστο πάχος ... mm
 3.4. Ηλεκτρικά καλώδια· για κάθε τύπο αναφέρεται
 3.4.1. Αριθμός/-οί έγκρισης τύπου κατασκευαστικού στοιχείου, εάν υπάρχει: ...
 3.4.2. Μάρκα: ...
 3.4.3. Ονομασία του τύπου: ...
 3.4.4. Για τα μη εγκεκριμένα υλικά
 3.4.4.1. Προσδιορισμός βασικού/-ών υλικού/-ών: ... / ... ...
 3.4.4.2. Σύνθετο/απλό (2) υλικό, αριθμός στρωμάτων (2): ...
 3.4.4.3. Τύπος επικάλυψης (2): ...
 3.4.4.4. Μέγιστο/ελάχιστο πάχος ... mm
 (1) Όπως ορίζεται στο παράρτημα 7 του ενοποιημένου ψηφίσματος για την κατασκευή οχημάτων (R.E.3.), (έγγραφο TRANS/WP.29/78/Rev.2, para. 2).
 (2) Διαγράφεται ό,τι δεν ισχύει.
 ΠΑΡΑΡΤΗΜΑ 2
 ΔΕΛΤΙΟ ΠΛΗΡΟΦΟΡΙΩΝ ΚΑΤΑΣΚΕΥΑΣΤΙΚΟΥ ΣΤΟΙΧΕΙΟΥ
 Σύμφωνα με το σημείο 3.2 του κανονισμού σχετικά με την έγκριση τύπου κατασκευαστικού στοιχείου που χρησιμοποιείται στον εσωτερικό θάλαμο, στο διαμέρισμα του κινητήρα και σε οποιοδήποτε χωριστό διαμέρισμα προορίζεται για θερμαντήρα καύσης όσον αφορά τη συμπεριφορά του κατά την καύση και/ή την ιδιότητα απώθησης καυσίμων ή λιπαντικών των μονωτικών υλικών που χρησιμοποιούνται στο διαμέρισμα του κινητήρα και σε οποιοδήποτε χωριστό διαμέρισμα προορίζεται για θερμαντήρα καύσης
 1. Γενικά
 1.1. Μάρκα (εμπορική επωνυμία του κατασκευαστή): ...
 1.2. Τύπος και γενική/-ές εμπορική/-ές περιγραφή/-ές: ...
 1.3. Ονοματεπώνυμο και διεύθυνση του κατασκευαστή: ...
 1.4. Για τα κατασκευαστικά στοιχεία και τις χωριστές τεχνικές μονάδες, η θέση και η μέθοδος τοποθέτησης του σήματος έγκρισης: ...
 1.5. Διεύθυνση/-εις του/των εργοστασίου/-ων συναρμολόγησης: ...
 2. Υλικά εσωτερικής διαρρύθμισης
 2.1. Υλικό/-ά που προορίζεται/-νται για οριζόντια/κατακόρυφη/οριζόντια και κατακόρυφη τοποθέτηση (1)
 Υλικό που προορίζεται να τοποθετηθεί σε ύψος μεγαλύτερο


text:
των 500 mm από το μαξιλάρι του καθίσματος και/ή στην οροφή του οχήματος: ναι/δεν έχει εφαρμογή (1)
 2.2. Προσδιορισμός βασικού/-ών υλικού/-ών: ... / ... ...
 2.3. Σύνθετο/απλό (1) υλικό, αριθμός στρωμάτων (1): ...
 2.4. Τύπος επικάλυψης (1): ...
 2.5. Μέγιστο/ελάχιστο πάχος ... mm
 2.6. Αριθμός έγκρισης τύπου, εάν υπάρχει: ...
 3. Μονωτικά υλικά
 3.1. Υλικό/-ά που προορίζεται/-νται για οριζόντια/κατακόρυφη/οριζόντια και κατακόρυφη τοποθέτηση (1)
 3.2. Προσδιορισμός βασικού/-ών υλικού/-ών: ... / ... ...
 3.3. Σύνθετο/απλό (1) υλικό, αριθμός στρωμάτων (1): ...
 3.4. Τύπος επικάλυψης (1): ...
 3.5. Μέγιστο/ελάχιστο πάχος ... mm
 3.6. Αριθμός έγκρισης τύπου, εάν υπάρχει: ...
 4. Ηλεκτρικά καλώδια
 4.1. Υλικό/-ά που χρησιμοποιείται/-ούνται για: ...
 4.2. Προσδιορισμός βασικού/-ών υλικού/-ών: ... / ... ...
 4.3. Σύνθετο/απλό (1) υλικό, αριθμός στρωμάτων (1): ...
 4.4. Τύπος επικάλυψης (1): ...
 4.5. Μέγιστο/ελάχιστο πάχος ... mm
 4.6. Αριθμός έγκρισης τύπου, εάν υπάρχει: ...
 (1) Διαγράφεται ό,τι δεν ισχύει.
 ΠΑΡΑΡΤΗΜΑ 3
 Κείμενο της εικόνας
 ΕΠΙΚΟΙΝΩΝΙΑ
 [Μέγιστο μέγεθος: Α4 (210 × 297 mm)]
 (1)
 εκδίδουσα αρχή: Ονομασία της υπηρεσίας
 σχετικά με (2): Χορήγηση έγκρισης
 Επέκταση έγκρισης
 Απόρριψη έγκρισης
 Ανάκληση έγκρισης
 Οριστική παύση της παραγωγής
 τύπου οχήματος σύμφωνα με τον κανονισμό αριθ. 118
 Αριθ. έγκρισης Αριθ. επέκτασης
 Λόγος επέκτασης:
 Τμήμα Ι
 Γενικά
 1.1. Μάρκα (εμπορική επωνυμία του κατασκευαστή):
 1.2. Τύπος:
 1.3. Μέσα αναγνώρισης του τύπου εφόσον υπάρχει η σχετική σήμανση στο όχημα / κατασκευαστικό στοιχείο / χωριστή τεχνική μονάδα (2), (β):
 1.3.1. Θέση της εν λόγω σήμανσης:
 1.4. Κατηγορία του οχήματος (γ):
 1.5. Ονοματεπώνυμο και διεύθυνση του κατασκευαστή:
 1.6. Θέση του σήματος έγκρισης:
 1.7. Διεύθυνση/-εις του/των εργοστασίου/-ων συναρμολόγησης:
 Τμήμα ΙΙ
 1. Συμπληρωματικές πληροφορίες (όπου απαιτείται)
 2. Τεχνική υπηρεσία αρμόδια για τη διενέργεια των δοκιμών:
 3. Ημερομηνία της έκθεσης δοκιμής:
 4. Αριθμός της έκθεσης δοκιμής:
 5. Παρατηρήσεις (αν υπάρχουν):
 6. Τόπος:
 7. Ημερομηνία:
 8. Υπογραφή:
 9. Επισυνάπτεται το ευρετήριο του φακέλου πληροφοριών που έχει υποβληθεί στην αρχή έγκρισης τύπου, ο οποίος μπορεί να ληφθεί κατόπιν αίτησης.
 (1) Αναγνωριστικός αριθμός της χώρας που χορήγησε/επεξέτεινε/απέρριψε ή ανακάλεσε την έγκριση.
 (2) Διαγράφεται ό,τι δεν ισχύει (υπάρχουν περιπτώσεις στις οποίες δεν χρειάζεται καμία διαγραφή, όταν υπάρχουν περισσότερες από μία καταχωρίσεις).
 (β) Εάν το μέσο αναγνώρισης του τύπου περιέχει χαρακτήρες που δεν έχουν σχέση με την περιγραφή του τύπου οχήματος, κατασκευαστικού στοιχείου ή χωριστής τεχνικής μονάδας που καλύπτεται από το παρόν δελτίο πληροφοριών, οι χαρακτήρες αυτοί συμβολίζονται στην τεκμηρίωση με λατινικό ερωτηματικό «?» (π.χ. ABC??123??).
 (γ) Όπως ορίζεται στο παράρτημα 7 της ενοποιημένης απόφασης για την κατασκευή οχημάτων (R.E.3), (έγγραφο TRANS/WP.29/78/Rev.2, para. 2).
 ΠΑΡΑΡΤΗΜΑ 4
 Κείμενο της εικόνας
 ΕΠΙΚΟΙΝΩΝΙΑ
 [Μέγιστο μέγεθος: Α4 (210 × 297 mm)]
 (1)
 εκδίδουσα αρχή: Ονομασία της υπηρεσίας
 σχετικά με (2): Χορήγηση έγκρισης
 Επέκταση έγκρισης
 Απόρριψη έγκρισης
 Ανάκληση έγκρισης
 Οριστική παύση της παραγωγής
 τύπου κατασκευαστικού στοιχείου σύμφωνα με τον κανονισμό αριθ. 118
 Αριθ. έγκρισης Αριθ. επέκτασης
 Λόγος επέκτασης:
 Τμήμα Ι
 Γενικά
 1.1. Μάρκα (εμπορική επωνυμία του κατασκευαστή):
 1.2. Τύπος:
 1.3. Μέσα αναγνώρισης του τύπου, εφόσον αναγράφονται επάνω στη διάταξη (β):
 1.3.1. Θέση της εν λόγω σήμανσης:
 1.4. Ονοματεπώνυμο και διεύθυνση του κατασκευαστή:
 1.5. Θέση του σήματος έγκρισης:
 1.6. Διεύθυνση/-εις του/των εργοστασίου/-ων συναρμολόγησης:
 Τμήμα ΙΙ
 1. Συμπληρωματικές πληροφορίες (όπου απαιτείται): βλέπε


text:
προσάρτημα 1
 2. Τεχνική υπηρεσία αρμόδια για τη διενέργεια των δοκιμών:
 3. Ημερομηνία της έκθεσης δοκιμής:
 4. Αριθμός της έκθεσης δοκιμής:
 5. Παρατηρήσεις (αν υπάρχουν):
 6. Τόπος:
 7. Ημερομηνία:
 8. Υπογραφή:
 9. Επισυνάπτεται το ευρετήριο του φακέλου πληροφοριών που έχει υποβληθεί στην αρχή έγκρισης τύπου, ο οποίος μπορεί να ληφθεί κατόπιν αίτησης.
 (1) Αναγνωριστικός αριθμός της χώρας που χορήγησε/επεξέτεινε/απέρριψε ή ανακάλεσε την έγκριση.
 (2) Διαγράφεται ό,τι δεν ισχύει (υπάρχουν περιπτώσεις στις οποίες δεν χρειάζεται καμία διαγραφή, όταν υπάρχουν περισσότερες από μία καταχωρίσεις).
 (β) Εάν το μέσο αναγνώρισης του τύπου περιέχει χαρακτήρες που δεν έχουν σχέση με την περιγραφή του τύπου οχήματος, κατασκευαστικού στοιχείου ή χωριστής τεχνικής μονάδας που καλύπτεται από το παρόν δελτίο πληροφοριών, οι χαρακτήρες αυτοί συμβολίζονται στην τεκμηρίωση με λατινικό ερωτηματικό «?» (π.χ. ABC??123??).
 Προσάρτημα 1
 Προσάρτημα στο δελτίο κοινοποίησης έγκρισης τύπου αριθ. ... σχετικά με την έγκριση τύπου κατασκευαστικού στοιχείου σύμφωνα με τον κανονισμό αριθ. 118
 1. Συμπληρωματικές πληροφορίες
 1.1. Υλικά εσωτερικής διαρρύθμισης
 1.1.1. Κατεύθυνση στην οποία μπορεί να τοποθετηθεί το υλικό: οριζόντια/κατακόρυφη/οριζόντια και κατακόρυφη κατεύθυνση (1).
 1.1.2. Πληροί τις απαιτήσεις του σημείου 6.6.2: ναι/δεν έχει εφαρμογή (1)
 1.1.3. Έχει ελεγχθεί η συμμόρφωση για τα κατασκευαστικά στοιχεία που έχουν εγκριθεί ως πλήρεις διατάξεις: ναι/όχι (1)
 1.1.4. Περιορισμοί χρήσης και εγκατάστασης:.
 1.2. Μονωτικά υλικά
 1.2.1. Κατεύθυνση στην οποία μπορεί να τοποθετηθεί το υλικό: οριζόντια/κατακόρυφη/οριζόντια και κατακόρυφη κατεύθυνση (1)
 1.2.2. Έχει ελεγχθεί η συμμόρφωση για τα κατασκευαστικά στοιχεία που έχουν εγκριθεί ως πλήρεις διατάξεις: ναι/όχι (1)
 1.2.3. Περιορισμοί χρήσης και εγκατάστασης:
 1.3. Ηλεκτρικά καλώδια
 1.3.1. Περιορισμοί χρήσης και εγκατάστασης: ...
 2. Παρατηρήσεις: ...
 (1) Διαγράφεται ό,τι δεν ισχύει.
 ΠΑΡΑΡΤΗΜΑ 5
 ΡΥΘΜΙΣΕΙΣ ΓΙΑ ΤΑ ΣΗΜΑΤΑ ΕΓΚΡΙΣΗΣ
 Παράδειγμα 1
 (βλέπε μέρος Ι του παρόντος κανονισμού)
 Το ανωτέρω σήμα έγκρισης τοποθετημένο σε όχημα δηλώνει ότι ο συγκεκριμένος τύπος έχει λάβει έγκριση στις Κάτω Χώρες (E4) σύμφωνα με το μέρος Ι του κανονισμού αριθ. 118 με αριθμό έγκρισης 021234. Τα δύο πρώτα ψηφία (02) του αριθμού έγκρισης δηλώνουν ότι η έγκριση χορηγήθηκε σύμφωνα με τις απαιτήσεις του κανονισμού αριθ. 118 όπως τροποποιήθηκε με τη σειρά τροποποιήσεων 02.
 Παράδειγμα 2
 (βλέπε μέρος ΙΙ του παρόντος κανονισμού)
 Το ανωτέρω σήμα έγκρισης τοποθετημένο σε ένα κατασκευαστικό στοιχείο υποδεικνύει ότι για τον συγκεκριμένο τύπο έχει χορηγηθεί έγκριση στις Κάτω Χώρες (E4) σύμφωνα με το μέρος ΙΙ του κανονισμού αριθ. 118 με αριθ. έγκρισης 021234. Τα δύο πρώτα ψηφία (02) του αριθμού έγκρισης δηλώνουν ότι η έγκριση χορηγήθηκε σύμφωνα με τις απαιτήσεις του κανονισμού αριθ. 118 όπως τροποποιήθηκε με τη σειρά τροποποιήσεων 02.
 Το πρόσθετο σύμβολο δηλώνει την κατεύθυνση στην οποία μπορεί να τοποθετηθεί το υλικό.
 Το σύμβολο δηλώνει ότι το υλικό πληροί τις απαιτήσεις του σημείου 6.2.2.
 Το σύμβολο δηλώνει ότι το κατασκευαστικό στοιχείο έχει εγκριθεί ως πλήρης διάταξη, όπως καθίσματα, διαχωριστικά τοιχώματα κ.λπ.
 Τα συμπληρωματικά σύμβολα χρησιμοποιούνται μόνον εφόσον χρειάζεται.
 ΠΑΡΑΡΤΗΜΑ 6
 ΔΟΚΙΜΗ ΠΡΟΣΔΙΟΡΙΣΜΟΥ ΤΗΣ ΤΑΧΥΤΗΤΑΣ ΚΑΥΣΗΣ ΤΩΝ ΥΛΙΚΩΝ ΚΑΤΑ ΤΗΝ ΟΡΙΖΟΝΤΙΑ ΚΑΤΕΥΘΥΝΣΗ
 1. Δειγματοληψία και αρχές που τη διέπουν
 1.1. Στην περίπτωση ισότροπου υλικού υποβάλλονται στη δοκιμή πέντε δείγματα, ενώ στην περίπτωση μη ισότροπου υλικού υποβάλλονται στη δοκιμή δέκα δείγματα (πέντε για κάθε κατεύθυνση).
 1.2.


text:
Τα δείγματα λαμβάνονται από τα υλικά για τα οποία εκτελείται η δοκιμή. Για τα υλικά με διαφορετικές ταχύτητες καύσης προς διαφορετικές κατευθύνσεις, πρέπει να εκτελείται η αντίστοιχη δοκιμή για κάθε κατεύθυνση. Τα δείγματα πρέπει να λαμβάνονται και να τοποθετούνται στη συσκευή δοκιμής κατά τέτοιο τρόπο ώστε να μετριέται η μέγιστη ταχύτητα καύσης. Αν ένα υλικό παρέχεται σε τυποποιημένο πλάτος λαμβάνεται δείγμα μήκους τουλάχιστον 500 mm που καλύπτει όλο το πλάτος. Τα δείγματα λαμβάνονται κατά τρόπο ώστε να απέχουν τουλάχιστον 100 mm από το άκρο του τεμαχίου και να είναι σε ίση απόσταση μεταξύ τους. Δείγματα λαμβάνονται με τον ίδιο τρόπο και από τελικά προϊόντα, όταν το σχήμα του προϊόντος το επιτρέπει. Όταν το πάχος του προϊόντος είναι μεγαλύτερο από 13 mm, μειώνεται στα 13 mm με μηχανική επεξεργασία της επιφάνειας που δεν βλέπει προς το αντίστοιχο διαμέρισμα (εσωτερικό θάλαμο, διαμέρισμα του κινητήρα ή οποιοδήποτε χωριστό διαμέρισμα προορίζεται για θερμαντήρα καύσης). Εάν αυτό είναι αδύνατο, η δοκιμή πραγματοποιείται, σε συμφωνία με την Τεχνική Υπηρεσία, στο αρχικό πάχος του υλικού, το οποίο πρέπει να αναφέρεται στην έκθεση δοκιμής.
 Τα σύνθετα υλικά (βλέπε σημείο 6.1.3) δοκιμάζονται σαν να ήταν ομοιόμορφης κατασκευής. Στην περίπτωση υλικών που αποτελούνται από επάλληλα στρώματα διαφορετικής σύστασης που δεν είναι σύνθετα υλικά, πρέπει να δοκιμάζονται, ξεχωριστά, όλα τα στρώματα υλικού που περιλαμβάνονται μέχρι βάθους 13 mm από την επιφάνεια που βλέπει προς το αντίστοιχο διαμέρισμα.
 1.3. Το δείγμα κρατιέται οριζόντια σε φορείο σχήματος U και εκτίθεται στη δράση καθορισμένης φλόγας επί 15 δευτερόλεπτα σε θάλαμο καύσης, με τη φλόγα να δρα στο ελεύθερο άκρο του δείγματος. Με τη δοκιμή προσδιορίζεται, αφενός, εάν και πότε σβήνει η φλόγα και, αφετέρου, ο χρόνος μέσα στον οποίο η φλόγα διατρέχει μια μετρούμενη απόσταση.
 2. ΣΥΣΚΕΥΗ ΔΟΚΙΜΗΣ
 2.1. Θάλαμος καύσης (σχήμα 1), κατά προτίμηση από ανοξείδωτο χάλυβα και με διαστάσεις που δίδονται στο σχήμα 2. Η πρόσοψη του θαλάμου φέρει πυρίμαχη θυρίδα παρατήρησης, η οποία μπορεί να καλύπτει την πρόσοψη και η οποία μπορεί να είναι κατασκευασμένη ως φάτνωμα πρόσβασης.
 Στην κάτω όψη του θαλάμου υπάρχουν οπές αερισμού, ενώ στο άνω τμήμα υπάρχει σχισμή αερισμού σε όλη την περίμετρο. Ο θάλαμος καύσης στηρίζεται σε τέσσερα σκέλη ύψους 10 mm.
 Στη μια πλευρά του ο θάλαμος μπορεί να φέρει άνοιγμα για την τοποθέτηση του φορείου δείγματος με το δείγμα· στο αντίθετο άκρο, υπάρχει τρύπα για την παροχή αερίου. Το τηκόμενο υλικό συλλέγεται μέσω ενός υποδοχέα (βλέπε σχήμα 3), που είναι τοποθετημένος στον πυθμένα του θαλάμου κατά τέτοιον τρόπο ώστε να μη φράζει τις οπές αερισμού.
 Σχήμα 1
 Παράδειγμα θαλάμου καύσης με φορείο δείγματος και δίσκο στάλαξης
 Σχήμα 2
 Παράδειγμα θαλάμου καύσης
 (Διαστάσεις σε χιλιοστόμετρα)
 Κείμενο της εικόνας
 Σχισμή αερισμού
 Καυστήρας αερίου
 Δείνμα
 Σχήμα 3
 Υπόδειγμα υποδοχέα
 (Διαστάσεις σε χιλιοστόμετρα)
 2.2. Φορείο δείγματος, αποτελούμενο από δύο πλάκες μετάλλου σε σχήμα U ή πλαίσιο από αντιδιαβρωτικό υλικό. Οι διαστάσεις του στηρίγματος δίνονται στο σχήμα 4.
 Η κάτω πλάκα φέρει ακίδες, ενώ η πάνω πλάκα φέρει αντίστοιχες οπές για να διασφαλίζεται η σταθερή συγκράτηση του δείγματος. Οι ακίδες χρησιμεύουν επίσης ως σημεία μέτρησης στην αρχή και στο


text:
τέλος της απόστασης καύσης.
 Πάνω από το σχήματος U πλαίσιο πυθμένα (βλέπε σχήμα 5) υπάρχει ένα στήριγμα με τη μορφή θερμοανθεκτικών συρμάτων διαμέτρου 0,25 mm αναπεπταμένων στο πλαίσιο σε διαστήματα 25 mm.
 Η απόσταση μεταξύ της κατώτερης επιφάνειας των δειγμάτων και του δαπέδου του θαλάμου είναι 178 mm. Η απόσταση μεταξύ της πρόσθιας ακμής του φορείου δείγματος και του άκρου του θαλάμου είναι 22 mm· η απόσταση μεταξύ των διαμήκων πλευρών του φορείου δείγματος και των πλευρικών τοιχωμάτων του θαλάμου είναι 50 mm (όλες οι διαστάσεις που αναφέρονται είναι εσωτερικές). (Βλέπε σχήματα 1 και 2)
 Σχήμα 4
 Παράδειγμα φορείου δείγματος
 (Διαστάσεις σε χιλιοστόμετρα)
 Κείμενο της εικόνας
 Πλάκα επικάλυψης
 Δείγμα
 Σχήμα 5
 Παράδειγμα τομής του κατώτερου πλαισίου σχήματος U για τη στήριξη συρμάτων
 (Διαστάσεις σε χιλιοστόμετρα)
 Κείμενο της εικόνας
 Εξωτερική πλευρά πλαισίου
 Αύλακες 0,5 × 0,5
 (κατεύθυνση δείγματος)
 Αύλακες 2 × 2
 Μήκος
 2.3. Καυστήρας αερίου
 Η μικρή πηγή ανάφλεξης είναι ένας καυστήρας Bunsen με εσωτερική διάμετρο 9,5 ± 0,5 mm. Βρίσκεται στο θάλαμο δοκιμής έτσι ώστε το κέντρο του ακροφυσίου του να είναι 19 mm κάτω από το κέντρο της πυθμενικής ακμής του ανοικτού άκρου του δείγματος (βλέπε σχήμα 2).
 2.4. Αέριο δοκιμής
 Tο αέριο που παρέχεται στον καυστήρα έχει θερμογόνο δύναμη περίπου 38 MJ/m3 (π.χ. φυσικό αέριο).
 2.5. Μεταλλική χτένα, μήκους τουλάχιστον 110 mm, με επτά έως οκτώ λεία στρογγυλευμένα δόντια ανά 25 mm.
 2.6. Χρονόμετρο, με ακρίβεια 0,5 του δευτερολέπτου.
 2.7. Απαγωγός. Ο θάλαμος καύσης μπορεί να είναι τοποθετημένος μέσα σε απαγωγό υπό την προϋπόθεση ότι ο εσωτερικός όγκος είναι τουλάχιστον 20 φορές, αλλά όχι περισσότερο από 110 φορές, μεγαλύτερος από τον όγκο του θαλάμου καύσης και υπό την προϋπόθεση ότι καμία από τις διαστάσεις ύψους, πλάτους ή μήκους του απαγωγού μεμονωμένη, δεν είναι μεγαλύτερη από 2,5 φορές από κάποια από τις άλλες δύο διαστάσεις. Πριν από τη δοκιμή, πρέπει να μετριέται σε απόσταση 100 mm μπροστά και πίσω από την τελική θέση όπου θα τοποθετηθεί ο θάλαμος καύσης, η κατακόρυφη ταχύτητα του αέρα μέσω του απαγωγού. Η ταχύτητα αυτή πρέπει να βρίσκεται μεταξύ των τιμών 0,10 και 0,30 m/s, ώστε να αποφεύγεται πιθανή δυσφορία του χειριστή λόγω των προϊόντων καύσης. Είναι δυνατόν να χρησιμοποιείται απαγωγός με φυσικό εξαερισμό και κατάλληλη ταχύτητα αέρα.
 3. ΔΕΙΓΜΑΤΑ
 3.1. Σχήμα και διαστάσεις
 3.1.1. Το σχήμα και οι διαστάσεις του δείγματος αναφέρονται στο σχήμα 6. Το πάχος του δείγματος αντιστοιχεί στο πάχος του προς δοκιμή προϊόντος. Δεν πρέπει να είναι μεγαλύτερο από 13 mm. Εφόσον το επιτρέπει η λήψη του δείγματος, το δείγμα πρέπει να έχει σταθερή διατομή σε όλο του το μήκος.
 Σχήμα 6
 Δείγμα
 (Διαστάσεις σε χιλιοστόμετρα)
 3.1.2. Εάν το σχήμα και οι διαστάσεις ενός προϊόντος δεν επιτρέπουν τη λήψη δείγματος με το δεδομένο μέγεθος, πρέπει να τηρούνται οι ακόλουθες ελάχιστες διαστάσεις:
 α)
 για δείγματα πλάτους 3 έως 60 mm, το μήκος πρέπει να είναι 356 mm. Στην περίπτωση αυτή, το υλικό δοκιμάζεται κατά το πλάτος του προϊόντος·
 β)
 για δείγματα πλάτους μεταξύ 60 και 100 mm το μήκος πρέπει να είναι τουλάχιστον 138 mm. Στην περίπτωση αυτή, η δυνητική